open-index/open-wikipedia-markdown huggingface dataset:
壬寅瀘定地震

西曆二〇二二年九月五日，四川甘孜瀘定地震。少頃，雅安石棉亦震。井渠、電線、途路、驛傳之屬，悉遭摧毀，凋敝尤甚。編戶死傷狼藉，生靈塗炭。
分類:中華人民共和國地震
山東師範大學

**山東師範大學**者，略稱**山東師大**，華夏之大學也，在泉城。西元一九五零年，**山東師範學院**肇創。一九八一年，定名山東師範大學。今，齊魯名學也。訓曰弘德明志，博學篤行。
分類:中華人民共和國大學
算籌

**算籌**，亦云**算木**、**筭子**、**算子**，中土古之算器也。凡算之法，以縱橫別數之位，曰「一縱十橫，百立千僵」。

正負之辨，古或以朱墨分之，後世復有斜截其籌以誌負數者。

及至宋元，算式益簡，乃以「〇」代空位。

迨算法傳入東瀛，算家關孝和創「傍書法」，以漢字傍列算籌，用表未知之數，遂開代數之端。

分類:數學
烏克蘭蘇維埃社會主義共和國

縮圖
**烏克蘭蘇維埃社會主義共和國**，蘇聯加盟國也。一九一九年立，定都哈爾科夫。三四年遷都基輔。四一至四四年納粹德國佔之。九一年八月廿四日獨立，號烏克蘭共和國。

分類:烏克蘭蘇維埃社會主義共和國志
佐加

縮圖
**弗拉基米爾·佐加**者，渾名**沃哈**，烏東頓巴斯起事軍人也，領上校銜。一九九三年誕烏克蘭頓涅茨克。二〇一六年，繼帕夫洛夫之位，官拜斯巴達營首。二二年三月五日陣亡，年廿八。

分類:頓巴斯列傳
分類:俄羅斯聯邦列傳
哈薩克蘇維埃社會主義共和國

縮圖
**哈薩克蘇維埃社會主義共和國**者，蘇聯加盟國也。一九一七年俄十月革命後，哈薩克立阿拉什自治國。二〇年立吉爾吉斯蘇維埃社會主義自治共和國，二五年改哈薩克自治社會主義共和國。三六年十二月五日，定名為哈薩克蘇維埃社會主義共和國。九一年獨立。

分類:哈薩克蘇維埃社會主義共和國志
豌豆

豌豆者，菽也。屬豆科豌豆屬，可食用。此菽有黑斑點，形圓同綠豆，而大則過之。其種農曆十月下，來年五月收。凡樹木葉遲者，其下亦可種。
分類:薔薇亞綱
綠豆

**綠豆**者，菽也。屬豆科、蝶形花亞科豇豆屬。可食用。圓小如珠。綠豆必小暑方種，未及小暑而種，則其苗蔓延數尺，結莢甚稀。若過期至於處暑，則隨時開花結莢，顆粒亦少。豆種亦有二，一曰摘綠，莢先老者先摘，人逐日而取之。一曰拔綠，則至期老足，竟畝拔取也。凡綠豆磨澄曬乾為粉，蕩片搓索，食家珍貴。做粉溲漿灌田甚肥。凡畜藏綠豆種子，或用地灰、石灰、馬蓼，或用黃土拌收，則四，五月間不愁空蛀。勤者逢晴頻曬，亦免蛀。凡已刈稻田，夏秋種綠豆，必長接斧柄，擊碎土塊，發生乃多。凡種綠豆，一日之內，遇大雨扳土則不復生。既生之後，防雨水浸，疏溝澮以泄之。凡耕綠豆及大豆田地，耒耜欲淺，不宜深入。蓋豆質根短而苗直，耕土既深，土塊曲壓，則不生者半矣。「深耕」二字不可施之菽類。此先農之所未發者。
分類:薔薇亞綱
張奇夫

縮圖
**張奇夫**，撣名**沙**，緬甸毒梟軍閥也。一九三三年誕英屬緬甸撣邦，幼名**張啟富**。父雲南漢人，母為撣人。九三年立撣邦共和國，自任總統。九六年一月，降緬軍，軟禁於仰光。二〇〇七年十月廿六卒，年七四。
分類:英屬緬甸列傳
分類:英屬印度列傳
分類:撣邦列傳
緬甸國

縮圖
**緬甸國**者，二戰間日本所立傀儡國也。一九四三年八月一日立國，都仰光，宣戰於英美。巴莫任國首兼總理，昂山拜防長，努拜外相。四五年亡。
索馬里海賊

索馬里之地，北臨亞丁灣，東瀕印度洋，西接肯尼亞、埃塞俄比亞，扼紅海之要，享舟楫之便，東非要衝也。
其邦內亂既久，國貧民悍，於是海賊滋生，據水域之仄，恃快船利器，冒天下大不韙，商船往來於茲者，輒被劫掠，皆以重金挾贖。
〇八年十月，列國會謀，歷數匪盜禍亂海事，天下苦其久矣，必制之，乃發兵圍剿。
呼格吉勒圖

**呼格吉勒圖**，一九七七年生內蒙古呼和浩特。一九九六年四月九日夜，有女被歹人姦殺於廁，呼格報案，反被疑執之，警察嚴刑，法院威逼，乃屈招，判死刑，年十八。後十年，歹人落網，供昔年殺人事，呼格之冤，始為天下所知，父母屢請願翻案，哀狀甚切，然公檢法之人或漠然視之，或推諉他之。又逾九年，有良知記者律師緊追不捨，內蒙高級人民法院遂再審，並宣呼格無罪，然失人之痛，終難釋懷，肇事之徒，再無深究。明年十月初一，父母遷呼格入新墳，其墓形似反問號，碑銘有辭曰：其生也短，其命也悲，手持司法權柄者，應重證據，不臆斷，庶幾乎告慰冤魂。
分類:內蒙古自治區列傳
孔飛力

**孔飛力**美國漢學家也。時人譽之美域漢學第二人也。一九三三年九月九日誕英國倫敦，後卒業哈佛大學，師從名家費正清。二零一六年二月十一日卒，國人多引其書而悼，恨漢學又失一能者矣，何則？蓋其人所述造言中國且可稱道者惟四書：《中華帝國晚期的叛亂及敵人》、《叫魂》、《中國現代國家的起源》、《故鄉：海外華人歷史的思考》，而名盛中華，足傳後世。
分類:美國列傳
分類:溫莎列傳
杭州藍色錢江縱火案

杭州林家，殷實敦樸。僱保姆莫煥晶，厚待之，豈料引狼入室，莫氏性狡黠，嗜賭，屢偷竊欺騙東家，久之恐事發，乃縱火，欲救之表功，火勢倏大，不能救，致女主並三幼子殞命。二〇一七年六月，明年，依法處決之。
阮文紹

縮圖|阮文紹像
**阮文紹**，越南寧順潘郎人也，啟定八年四月五誕。一九六七年舉爲越南共和總統。一九七五年亡臺灣，寓居臺北。二〇〇一年卒於美國馬薩諸塞州波士頓。

## 引據


分類:法屬印度支那列傳
努

替代文字|縮圖|努像
**努**，緬甸人也。西元一九〇七年，生於英領緬甸。少結昂山同入德欽黨，自號**德欽努**。德欽者，緬語主人之謂，冠諸名首，以抗客帝也。四三年，附於日，官拜緬甸國外相。四八年，緬甸自立，出任宰揆。五二年、五六年，兩度連任。初，努以德欽自號；及五二年，乃曰：「邦國業已自立，吾毋須復號德欽矣。」國人遂尊之曰**吳努**。六〇年，復膺重任，三度拜相。六二年，軍將奈溫作亂，執而囚之。六六年獲釋，遂出奔海外。八〇年乃得返國。九五年卒，年八十有七。
分類:緬甸總理世家
分類:英屬印度列傳
分類:英屬緬甸列傳
曾仕強

**曾仕強**，生福建漳州，性恭好學，國初赴台，遊學歐美，善企管之術，每以國學之理推論之，別出心裁。有名坊間，載譽中國式管理大師。嘗施教台灣，任中國統一促進會理事，又恐華夏道統不彰，大道不明，乃著書立說，易、孫子、三國多有涉獵焉，評說胡雪巖，獨樹一幟也。公之踐行，亦商亦教，勤勞不輟，名利雙收矣。二〇一八年十一月十一日，公卒於台灣，年八十四。
分類:民國臺灣列傳
穆加貝

**穆加貝**者，津巴布韋總統也。西曆一九二四年生非洲津巴布韋，以革命當權。初，津國富裕，於是令驅白人，分土地於黑人，治國三十年，經濟崩潰，通貨膨脹，鈔票發一百萬億元面值亦不得救。鮐背之年，謹告眾曰，身體尚安，當活百五十歲，必服務國家，及九十九歲，或可退也。政變忽來，急傳位於妻，其妻壯年，蓋小夫君四十一歲矣。一九年秋，穆加貝卒於新加坡。
博涅亞

**博涅亞**者，高棉吳哥王朝末帝也。《殊域周咨錄》作**參烈婆毘牙**，《明史》稱**參烈昭平牙**。遷都金邊降為柬王，帝國乃沒。
分類:吳哥本紀
壬寅布法羅槍擊案

二〇二二年五月，美國紐約州布法羅市，有少年讓德龍，血氣方剛，著戰術裝備，戴直播頭盔，闖路旁超市，遇所見黑人，輒持槍射擊，莫有能攔者，竟致十死三傷。警方逮之。
斯蒂芬威爾海特

**史蒂芬·威爾海特**，美國俄亥俄州人，計算機科學家也，昔年研究圖形交換，發明動圖，開一代表示之先，其圖酷炫，體小易傳，兼容諸系統，風靡互聯網，於今卅餘載矣，而長盛不衰。二〇二二年二月，威爾海特公卒新冠於俄亥俄州辛辛那提，享壽七十有四。
壬寅湯加海底噴火

壬寅季冬，湯加海中地裂，涌火沸波。

湯加，處南溟之中。其地撮爾，以漁業為興，其俗以碩肥為美，百姓安居，世無大憂。

然其國多火山，壬寅季冬，忽復噴發，烈焰衝天高百丈，雲如朝菌覆地，蔽天遮日。一時天翻海沸，千年未見也。海中生巨浪，波及環瀛，四海皆震。其國之內，音信全斷，失散者眾。寰宇聞之，無不駭然。計死者八人。
傅聰

**傅聰**，生上海書香門第之家，其父傅雷，學者焉。喜音樂，昔年背井離鄉逐夢，一九六五年入英國籍，學有成焉，享譽四海，讚為鋼琴家。二二年冬，傅聰染新冠，未幾卒於英國倫敦，年八十六。
分類:上海市列傳
傅高義

**傅高義**者，美利堅俄亥俄州人，生一九三〇年，攻讀哈佛大學，有志於社會學，繼費正清衣缽，探究東亞文化，精通中日文，慕中華文化，研中國歷史，號曰“中國先生”，撰《鄧小平傳》，十年方成。先生晚年，常感中美多隙，奔走相勸，當理性平衡，重交流合作，以期中美友好，复造東亞繁榮，可謂鞠躬盡瘁矣。二〇年冬，卒於美國馬薩諸塞州，年九十。
分類:俄亥俄州列傳
覺敏友

**覺敏友**者，緬甸作家也。一九六九年誕撣邦。二〇二二年七月廿五，緬軍處決之，蓋反敏昂萊之兵變也。

分類:撣邦列傳
吳哥窟

縮圖
**吳哥窟**者，處柬埔寨暹粒省，高棉古蹟也。蘇利耶跋摩二世始建之，至闍耶跋摩七世完工。
分類:吳哥書
申紀蘭

**申紀蘭**，山西平順人，國初，其鄉西溝村建農業合作社，紀蘭廿一歲，選為副社長，率婦女參加勞動，然報酬不公，紀蘭改之，開全國先河，逾三載，紀蘭成首屆全國人大代表，男女同工同酬之論，載入憲法，此紀蘭之功也。其後六十六年，紀蘭得連任，凡十三屆，成人大之常青樹，無人能及也。紀蘭為官清廉，廳級十年，月領伍拾元補貼而已，未嘗以公謀私也。紀蘭做代表，關註三農、振興教育、山區築路、引黃入晉，不一而足，皆民生所向也，自言未嘗投反對票。二〇年六月，申公卒，年九十一。
分類:山西省列傳
喬治·弗洛伊德之亂

西曆二〇二〇年六月，美國明州警察殺黑人弗洛伊德，引示威遊行，疫時民困，成騷亂搶劫，先是美利堅數十州，繼而全國，再蔓延西方倫敦、柏林、多倫多諸城。眾集會示威，舉牌抗疫，口號雲：黑人亦有命、吾不能呼吸矣、無正義則無和平。美國始作俑者，然應對乏力，總統特朗普遣軍警驅趕鎮壓，開宵禁，然民憤難平，白宮周邊，縱火四起，亡者有三十餘人。
分類:美國紀事
葉永烈

**葉永烈**，浙江溫州人，有文采，做教授，作家，於科普，報告文學有成。年十一即作文發表，十九，出書，二十，當選《十萬個為什麼》編撰之一，二十一，出《小靈通漫遊未來》，於是海內聲名鵲起，葉公筆耕不輟，著作等身，庚子夏卒，年八十。

分類:浙江省列傳
趙忠祥

**趙忠祥**，播音主持大家，其聲敦厚磁性，天下絕倫，公生一九四二年，家河北邢台寧晉，年十七，入北京電視台，擔播音員，開國中男性播音之先，昔鄧小平訪美，忠祥隨之，入白宮採訪，開中國記者之先，又傳播《動物世界》，頌人與自然讚歌，擁躉眾矣。自八四年主持央視春晚，凡十二年，國人皆知，冠央視名嘴。年花甲，傳緋聞，遂隱退，涉詩畫，亦有成。二〇年一月，恰七十八誕，因病卒。
分類:河北省列傳
闍耶跋摩七世

縮圖
**闍耶跋摩七世**者，高棉帝國之君也。達爛因陀羅跋摩二世之子。
分類:吳哥本紀
楊文明

縮圖
**楊文明**者，越南共和國末任總統也。二〇〇一年卒於美國加州，壽八五。

越人多矮小，然文明身材偉碩，故民喚之「**大明**」。

分類:法屬印度支那列傳
伊莉莎白二世

**伊莉莎白二世**，喬治六世長女也，母伊莉莎白王太后。喬治五世十七年，生於倫敦。

先王喬治六世，喬治五世次子也。五世崩，立其兄愛德華八世。王欲妻醮婦辛普森，黎民怨。議會諫之，弗從。故傳位與弟，公主遂為嗣。治四年，德國作亂，以礮彈襲倫敦。公主與妹瑪格麗特駐焉，民不聊生，二公主共其患難。又五年，納粹既克，入女子輔軍，兼繕工、車掌。

居三年，歸，夫菲臘親王，希臘、丹麥王族也。夫婦皆維多利亞女王曾孫。

喬治六世十七年春，嗣位英王、大不列顛及北愛爾蘭聯合王國暨英聯邦諸王國元首。二年，行加冕禮於西敏寺。

終其世，天下大變其俗。冷戰始末、歐洲一體、英軍歸邦，民心不寧，曰：「嗟乎！孰能定邦？今上女王，貞矣，知矣，仁矣。其德克明，綱紀四方，真我主也！」是故益敬重之。

治七十有一年，崩巴爾莫勒城，年九十六。享國享壽之久，冠於英國諸王。

子女有四，長子查理三世，女子安妮公主，次子約克公安德魯，三子愛丁堡公愛德華。

分類:溫莎本紀
貝聿銘

**貝聿銘**，西曆一九一七年生廣東廣州，姑蘇望族之後，三五年赴美，專攻建築，學成留美。聿銘有才於設計，建公寓大廈，聲名鵲起，造肯尼迪圖書館，海內咸知，其大作，若盧浮宮玻璃金字塔、中銀大廈、蘇州博物館、伊斯蘭藝術博物館，有名於世界，冠譽“現代建築絕代大師”。一九年五月，卒，享壽高矣。
高錕

**高錕**，物理學家也。西曆一九三三年誕於上海，長於香港，求學於英美，研製光導纖維，有成焉，獲諾貝爾物理機。其工藝技法，利網絡傳輸，鋪設寰球，居功至偉，然先生不喜名利，潛心教研，主事香港中文大學，期年有大成焉。一八年九月，高錕卒於香港，年八十四。
二月河

凌解放，作家也，筆名**二月河**。西曆一九四五年生於山西晉中。長於河南宛城，性散漫不羈，敦厚於友，喜讀書。年不惑，始寫作，自名“二月河”，營帝》《雍正皇帝》《乾隆皇帝》，海內咸知，而名利俱收焉。一八年十二月，二月河卒，年七十三。
分類:河南省列傳
吳孟達

**吳孟達**者，閩廈人，西曆一九五二年生。少遷港，學演藝，旋即成名，於是浪蕩形骸，為東家不喜，乃閉門思過，發奮研習，四年遂又成焉。其性詼諧，飾演小民，真情流露，為觀眾稱道。香江影壇，以黃金配角載譽。二一年春，孟達以年古稀卒。
分類:香港列傳
肖揚

**肖揚**者，中華人民共和國司法部長也。廣東人。肖公先在檢察院，致力反貪。當最高法院院長，倡立法律援助，開法官職業化風氣，並收死刑复核權， 嘗言：遲來公正，亦不公也。
一九年四月卒於北京，享年八十一歲。

分類:廣東省列傳
臧天朔

**臧天朔**，搖滾歌手也，西曆一九六四年生於北京市。天朔形粗獷，性豪爽，體闊，能飲，年十九，踏音樂圈，後專演搖滾，聲名鵲起，嘗唱《朋友》，其曲雲：君若患難，吾請知之，君若有福，忘吾可也。聞者皆嘆真仗義之言也。天朔名利既有，滋生乖戾，嘗鬥毆傷人，治罪下獄。後皈佛門，不復多聞矣。人皆譽天朔搖滾先驅。一九年卒，年五十四。
粿

闽潮俗，**粿**以米粉制皮，不拘物料。某家多采嫩韭細切，以油、鹽、香料和勻，作餅約碗大，蒸熟則成，不拘時候，隨便取用，或以脂油煎之，焦香酥脆，其味至美。
分類:中華饌食
越南共和國

縮圖
**越南共和國**，都柴棍，據越土之南，故通稱**南越**。原為君主立憲之越南國，一九五五年首相吳廷琰公投舞弊篡之，改制共和，是為首任總統，遜帝保大遂亡法國。七五年四月三十，越共陷都，末主楊文明降，國亡。
分類:南越南志
越南國

縮圖
**越南國**，一九四九年七月二日立，都柴棍，行君主立憲。國君保大號「越南國長」，乃阮氏大南末主也。五四年日內瓦會議，國土南北分治之，越南民主共和國居北，越共治之，越南國居南也。同年，吳廷琰拜相。次年，廷琰假公投廢保大，改制共和，是為越南共和國。
分類:南越南志
越南民主共和國

縮圖
**越南民主共和**，通稱**北越**，一九四五年立國，都河內。七五年陷南越國都柴棍。次年改號越南社會主義共和。
分類:北越南志
脊髓灰質炎

**脊髓灰質炎**，乃病毒侵邪所致，其毒性列，傳播力強，症見咽喉頭痛，常有誤診，可使人癱瘓，常發稚子，國內亦名小兒麻痺。古來百姓深受其害，蓋其病常發，而無藥能醫，及糖丸疫苗出，乃稍緩。二〇二二年秋，美國紐約州偶測廢水，現脊髓灰質炎病毒，主事者大驚，急令全州，按災難緊急狀態論，令官民嚴加防範。

分類:疾病
單田芳

單田芳者，說書演員也。單公籍遼寧營口，先祖闖關東，曲藝世家，公耳濡目染，亦有才於斯。一九五〇年，公父因助“反革命”罪下獄，母走，家窘甚，幸遇王氏女，賢淑侍之，乃感恩娶之，患難與共。公師從李慶海，學評書，有名於遼省。文革起，廢傳統曲目，治公罪，批鬥不息，下放勞改。及改革開放，公復出，乃於電台開講評書《隋唐演義》，其時，國中娛樂之器，收音機也，公言辭真切跌宕，演繹惟妙惟肖，一時聽眾如雲。公尤善講武俠事，其作甚廣，廣播四海，若《天京血淚》、《大明英烈》、《三俠五義》、《白眉大俠》、《三俠劍》、《童林傳》、《隋唐演義》、《亂世梟雄》 、《水滸外傳》。一八年九月，單田芳卒於北京，年八十四。
分類:遼寧省列傳
楊善洲

**楊善洲**者，雲南保山施甸人也。祖押山為業，居無所，耕無地，生維艱。公生西曆一九二七年元月，時逢亂世，軍閥紛爭，社稷傾頹。又十年，日寇犯華，殃及邊陲。公孩時失怙，寡母攜子女避戰火於山林，采薇藿充飢，食不裹腹，乃遺公馬姓者，始得就學於塾師，然顛沛流離，學無所定，稍長，石築為業。弱冠之年，干戈止，九州定，新朝初立，公以甿隸致仕，任均田胥吏，勤謹平正，甚得民心。無時，因功入黨，擢施甸縣丞。又廿二年，升保山郡守。又十一年，年屆花甲，循例去職，傾餘生心力，投身荒山，造林五萬餘畝。功業既成，病終，壽八十又三。

公生蓬門，幼時歷經戰亂，感百姓如處鼎鑊，憫民生踽踽多艱，故畢生以愛民為念。既仕，不以權重自矜，不以位高自利。公自謂為官者不可深居廟堂，故常布衣草履，下察民情，劬勞於野，貌黑膚粗，與鄉民無異，人謂“草履書記”。公嘗察農於郊野，鄉人不辨，以黔首視之，獲情，訝然而敬。太傅胡公耀邦至保山，時公與民同作於田，匆促濯足更衣往迎，胡公聞之，慨嘆良久，曰：“為政素樸如子者，罕矣！”公為宦卅餘載，足跡遍歷轄域山川，所至處風土民情，無不稔熟於胸。

公唯民為重，見貧弱者傾囊襄助，於親戚則幾近苛酷。主政數十載，妻子皆以農耕為務，家無儲資，屋漏修葺無銀，雨，瓦缶接之。友人憐公妻小貧弱無依，欲相助，公阻，不成。親戚但以私事求，公必拒。舉賢任能，每避其親，僚屬終不能益。公於已嚴苛尤甚，每巡視鄉野，啖粗茶糲食於農家，必投銀以報。公初仕，嘗深入鄉野，寄居安姓者半載，歸，察少食費兩角，愧疚於胸，行山路百里而返之。

公於任上，重農桑，倡教化，惠民生，頗有政績。

及公卻仕，雲南太守普公朝柱欲挽公於省府昆明，以享人倫，公辭以未能造福桑梓於任上，斷然返施甸故里，率眾二十餘擇荒山而植林。山不毛，夜雨，風捲棚傾，眾避於馬鞍之下。初，少貲財，無苗以樹，公躬拾果核於鬧肆，人或敬之，或哂之，公亦不以為然。又移家中盆景數十於山中，搭窩棚數間以居，劈山開路，架線引電，歷二十餘載，植林五萬餘畝，期間所歷艱辛，無以數計。

林場既成，晴雨無災，人畜飲水得庇，山貨藩殖，四圍鄉眾大獲其利。二〇〇九年，南方多省大旱，江河枯涸，受災者甚眾，鄉民近林場者唯以得免。商賈或以林木估之，其價竟達數百兆之巨。

公躬耕荒山廿餘載，山蓊鬱，公皓首，自知來日無多，傾獻林場於國，郡以錢二十萬賞之，公亦獻其十八，聞者莫不肅然。

公卒於西曆二〇一〇年十月十日，噩耗傳來，朝野震慟。舉喪之日，各級官吏及四方百姓自發送行者，以千萬計。吏部尚書李源潮召令宣諭其功事於天下，舉國潸然。縣里將林場以“善洲”名之，並勒石塑像以紀其功德，
山崎宏

**山崎宏**，日本岡山縣人，一九〇八年生。精醫道，戰時隨軍征戰，不忍卒睹日人暴行，乃棄行伍，藏匿濟南，行醫閭巷，救死扶傷，自言贖罪，為人民服務，逾七十載。二〇一〇年卒於濟南，年百餘二。
阿瑜陀耶王國

**阿瑜陀耶王國**者，泰之古國也，華人多稱**大城**。佛曆一八九五年立，取素可泰王國而代之。以商富國，明太祖賜「暹羅國王之印」。伐高棉而併吞其土廣。自開國始，素與緬甸爭，佛歷一七六七年，緬貢榜王朝滅之。
分類:大城書
華東政法大學

**華東政法大學**者，略稱**華政**，華夏之大學也，在滬。原**華東政法學院**，西元一九五二年肇創，在聖約翰大學舊址。二零零七年，定名華東政法大學。校區有二，曰長寧、曰松江。訓曰篤行致知，明德崇法。
分類:上海市大學
西南政法大學

**西南政法大學**者，華夏之大學也，在渝。原為**西南人民革命大學**，西元一九五零年肇創，校長劉伯承。一九九五年，定名西南政法大學。校區有三，曰渝北、曰沙坪壩、曰寶聖湖。訓曰博學、篤行、厚德、重法。
西北政法大學

**西北政法大學**者，華夏之大學也，在長安。西元一九三七年，中共肇創**陝北公學**，是為其源。至建國，易名**西北人民革命大學**。二零零六年，定名西北政法大學。校區有二，曰雁塔、曰長安。訓曰嚴謹、求實、文明、公正。
阿連德

縮圖
**阿連德**者，第廿九任智利總統也。一九〇八年誕智利國都聖地亞哥。七〇年任總統。阿連德奉馬學，行社會主義之道，親蘇聯。花旗畏甚，七三年，資武人皮諾切特兵變弒之，年六五。
分類:智利總統世家
首都師範大學

**首都師範大學**者，略稱**首師大**，華夏之大學也，在京。西元一九五四年肇創，是為**北京師範學院**。一九九二年，定名首都師範大學。訓曰為學為師，求實求新。
分類:北京市大學
中央民族大學

**中央民族大學**者，中華人民共和國大學也，立於一九五一年。略稱民大，地處北京。	屬中央民委，
英國貨車慘案

二〇一九年十月，英格蘭埃塞克斯郡集裝貨車棄於野，藏屍三十九，皆凍死。車本冷藏之用，為運偷渡客。自比利時駛出，渡英吉利海峽，抵英國，遇難者，偷渡客，皆越南人也。
緬甸共產黨

**緬甸共產黨**，昂山於一九三九年創之。一九八九年嘗解體。今游擊於山野。
分類:緬甸史
庚子泰國槍擊案

泰曆二五六三年二月。泰國呵叻府有兵卒與官長爭執，殺之遁逃，怨恨難消，乃闖軍事基地，盜槍支彈藥若干，驅車往鬧市，大開殺戒，直播於網絡，警方圍剿，對峙多時，囂張甚，明日，擊斃之。無辜殞命者三十，傷五十八人，寰球震驚。
]
蜂蜜

縮圖|
蜂蜜，蜜蜂釀之物也。凡釀蜜蜂普天皆有。唯蔗盛之鄉，則蜜蜂自然減少。蜂造之蜜，出山岩土穴者十居其八，而人家招蜂造釀而割取者，十居其二也。凡蜜無定色，或青、或白、或黃、或褐，皆隨方土花性而變。如菜花蜜、禾花蜜之類，百千其名不止也。

凡蜂不論于家於野，皆有蜂王。王之所居，造一台如桃大。王之子世為王。王生而不採花，每日群蜂輪值，分班採花供王。王每日出遊兩度（春夏造蜜時），遊則八蜂輪值以待。蜂王自至孔隙口，四蜂以頭頂腹，四蜂傍翼飛翔而去，遊數刻而返，翼、頂如前。

畜家蜂者，或懸桶簷端，或置箱牖下，皆錐圓孔眼數十，俟其進入。凡家人殺一蜂二蜂，皆無恙，殺至三蜂，則群起螫人，謂之蜂反。凡蝙蝠最喜食蜂，投隙入中，吞噬無限。殺一蝙蝠，懸於蜂前，則不敢食，俗謂之梟令。凡家畜蜂，東鄰分而之西舍，必分王之子去而為君，去時如鋪扇擁衛。鄉人有撒糟香而招之者。

凡蜂釀蜜，造成蜜脾，其形鬣鬣然，咀嚼花心汁，吐積而成。潤以人小遺，則甘芳並至，所謂臭腐神奇也。凡割脾取蜜，蜂子多死其中。其底則為黃蠟。

凡深山崖石上有經數栽未割者，其蜜已經時自熟，土人以長竿刺取，蜜即流下。或未經年而攀緣可取者，割煉與家蜜同也。土穴所釀多出北方；南方卑濕，崖蜜而無穴蜜。凡蜜脾一斤，煉取十二兩。西北半天下，蓋與蔗漿分勝雲。

分類:食
海鹽

**海鹽者**，海中產之鹽也。凡海水自具鹹質。海濱地高者名潮墩，下者名草蕩，地皆產鹽。同一海鹵傳神，而取法則異。一法：高堰地，潮波不沒者，地可種鹽。種戶各有區畫經界，不相侵越。度詰朝無雨，則今日廣布稻麥稿灰及蘆茅灰寸許於地上，壓使平勻。明晨露氣沖騰，則其下鹽茅勃發。日中晴霽，灰、鹽一併掃起淋煎。一法：潮波淺被地，不用灰壓，候潮一過，明日天睛，半日曬出鹽霜，疾趨掃起煎練。一法：逼海潮深地，先堀深坑，橫架竹木，上鋪席葦，又鋪沙於葦席之上。俟潮滅頂沖過，鹵氣由沙滲下坑中，撤去沙、葦，以燈燭之，鹵氣沖燈即滅，取鹵水煎練。總之，功在睛霽。若淫雨連旬，則謂之鹽荒。又淮場地面，有日曬自然生霜如馬牙者，謂之大曬鹽不由煎煉，掃起即食。海水順風漂來斷草，勾取煎煉，名蓬鹽。

凡淋煎法，堀坑二個，一淺一深。淺者尺許，以竹木架蘆席於上，將掃來鹽料（不凡海水自具鹹質。海濱地高者名潮墩，下者名草蕩，地皆產鹽。同一海鹵傳神，而取法則異。一法：高堰地，潮波不沒者，地可種鹽。種戶各有區畫經界，不相侵越。度詰朝無雨，則今日廣布稻麥稿灰及蘆茅灰寸許於地上，壓使平勻。明晨露氣沖騰，則其下鹽茅勃發。日中晴霽，灰、鹽一併掃起淋煎。一法：潮波淺被地，不用灰壓，候潮一過，明日天睛，半日曬出鹽霜，疾趨掃起煎練。一法：逼海潮深地，先堀深坑，橫架竹木，上鋪席葦，又鋪沙於葦席之上。俟潮滅頂沖過，鹵氣由沙滲下坑中，撤去沙、葦，以燈燭之，鹵氣沖燈即滅，取鹵水煎練。總之，功在睛霽。若淫雨連旬，則謂之鹽荒。又淮場地面，有日曬自然生霜如馬牙者，謂之大曬鹽不由煎煉，掃起即食。海水順風漂來斷草，勾取煎煉，名蓬鹽。論有灰無灰，淋法皆同），鋪于席上。四周隆起，作一堤形，中以海水灌淋，滲下淺坑中。深者深七、八尺，受淺坑所淋之汁，然後入鍋煎練。

凡煎鹽鍋，古謂之牢盆，亦有兩種制度。其盆周闊數丈，徑亦丈許，用鐵者，以鐵打成葉片，鐵釘拴合，其底平如盂，其四周高尺二寸，其合縫處一經鹵汁結塞，永無隙漏。其下列灶燃薪，多者十二、三眼，少者七、八眼，共煎此盤。南海有編竹為者，將竹編成闊丈深尺，糊以蜃灰，附以釜背。火燃釜底，滾沸延及成鹽。亦名鹽盆，然不若鐵葉鑲成之便也。凡煎鹵未即凝結，將皂角椎碎，和粟米糠二味，鹵沸之時，投入其中攪和，鹽即頃刻結成。蓋皂角結鹽，猶石膏之結腐也。

凡鹽，淮揚場者，質重而黑，其他質輕而白。以量較之，淮場者一升重十兩，則廣、浙。長蘆者只重六、七兩。凡蓬草鹽，不可常期，或數年一至，或一月數至。凡鹽，見水即化，見風即鹵，見火愈堅。凡收藏不必用倉廩。鹽性畏風不畏濕。地下疊稿三寸，任從卑濕無傷。周遭以土磚泥隙，上蓋茅草尺許，百年如故也。

## 據
*明宋應星《天工開物》

## 參
池鹽

凡**池鹽**，宇內有二：一出寧夏，供食邊鎮；一出山西解池，供晉豫諸郡縣。解池界安邑、猗氏、臨晉之間，其池外有城堞，周遭禁禦。池水深聚處，其色綠沉。土人種鹽者，池傍耕地為畦隴，引清水入所耕畦中，忌濁水，參入即淤澱鹽脈。

凡引水種鹽，春間即為之，久則水成赤色。待夏秋之交，南風大起，則一宵結成，名曰顆鹽，即古志所謂大鹽也。以海水煎者細碎，而此成粒顆，故得大名。其鹽凝結之後，掃起即成食味。種鹽之人，積掃一石交官，得錢數十文而已。其海豐、深州，引海水入池曬成者，凝結之時，掃食不加人力，與解鹽同；但成鹽時日，與不借南風，則大異也。
井鹽

**井鹽**者，井中所產之鹽也。凡滇、蜀兩省遠離海濱，舟車艱通，形勢高上，其鹹脈即韞藏地中。凡蜀中石山去河不遠者，多可造井取鹽。鹽井周圓不過數寸，其上口一小盂覆之有餘，深必十丈以外乃得鹵性。故造井功費甚難。

其器冶鐵錐，如碓嘴形，其尖使極剛利，向石山舂鑿成孔。其身破竹纏繩，夾懸此錐。每舂深入數尺，則又以竹接其身，使引而長。初入丈許，或以足踏碓梢，如舂米形。太深則用手捧持頓下。所舂石成碎粉，隨以長竹接引，懸鐵盞挖之而上。大抵深者半載，淺者月餘，乃得一井成就。蓋井中空闊，則鹵氣遊散，不克結鹽故也。

井及泉後，擇美竹長丈者，鑿淨其中節，留底不去，其喉下安消息，吸水入筒，用長緪系竹沉下，其中水滿。井上懸桔槔、轆轤諸具。制盤駕牛，牛拽盤轉，轆轤絞緪，汲水而上。入於釜中煎煉（只用中釜，不用牢盆），順刻結鹽，色成至白。

西川有火井，事奇甚。其井居然冷水，絕無火氣。但以長竹剖開去節，合縫漆布，一頭插入井底，其上曲接，以口緊對釜臍，注鹵水釜中，只見火意烘烘，水即滾沸。啟竹而視之，絕無半點焦炎意。未見火形而用火神，此世間大奇事也！凡川、滇鹽井，逃課掩蓋至易，不可窮詰。
岩鹽

**岩鹽**者，岩中所產之鹽也。凡西省階、鳳等州邑，海、井交窮，其岩穴自生鹽，色如紅土，恣人刮取，不假煎練。

]
銅錢

凡鑄銅為錢，以利民用，一面刊國號通寶四字，工部分司主之。凡錢通利者，以十文抵銀一分值。其大錢當五、當十，其弊便於私鑄，反以害民，故中外行而輒不行也。

凡鑄錢每十斤，紅銅居六、七，倭鉛（京中名水錫）居四、三，此等分大略。倭鉛每見烈火，必耗四分之一。我朝行用錢高色者，唯北京寶源局黃錢與廣東高州爐青錢（高州錢行盛漳、泉路），其價一文，敵南直江、浙等二文。黃錢又分二等，四火銅所鑄曰金背錢，二火銅所鑄曰火漆線。

凡鑄錢熔銅之罐，以絕細土末（打碎乾土磚妙）和炭末為之（京爐用牛蹄甲，未詳何作用）。罐料十兩，土居七而炭居三，以炭灰性暖，佐土使易化物邊也。罐長八寸，口徑二寸五分。一罐約載銅、鉛十斤，銅先入化，然後投鉛，洪爐扇合，傾入模內。

凡鑄錢模，以木四條為空匡（木長一尺二寸，闊一寸二分）。土、炭末篩令極細，填實匡中，微灑杉木炭灰或柳木炭灰於其面上，或熏模則用松香與清油。然後，以母錢百文（用錫雕成），或字或背佈置其上。又用一匡，如前法填實合蓋之。既合之後，已成面、背兩匡。隨手覆轉，則母錢尽落後匡之上。又用一匡填實，合上後匡，如是轉覆，只合十餘匡。然後，以繩捆定。其木匡上弦留入銅眼孔，鑄工用鷹嘴鉗，洪爐提出熔罐，一人以別鉗扶抬罐底相助，逐一傾入孔中。冷定，解繩開匡，則磊落百文，如花果附枝。模中原印空梗，走銅如樹枝樣。挾出逐一摘斷，以待磨銼成錢。凡錢，先銼邊沿，以竹木條直貫數百文受銼；後銼平面，則逐一為之。

凡錢高低，以鉛多寡分，其厚重與薄削，則昭然易見。鉛賤銅貴，私鑄者至對半為之，以之擲階石上，聲如木石者，此低錢也。若高錢銅九鉛一，則擲地作金聲矣。凡將成器廢銅鑄錢者，每火十耗其一。蓋鉛質先走，其銅色漸高，勝於新銅初化者。若琉球諸國銀錢，其模即鑿鍥鉗頭上，銀化之時，入鍋夾取，淬於冷水之中，即落一錢其內。圖並具右。
波士頓傾茶案

乾隆中，英與法搆兵，連年不解，百方括餉，稅額倍加。舊例，茶賣者納稅，英人下令買者亦納稅，美利堅人不能堪。一七七三年，紳耆聚公局，欲與居守大酋酌議，酋逐議者，督征愈急，衆皆怒，於波士頓投船中茶葉於海，謀舉兵拒英。是為**波士頓傾茶**之**案**。
玫瑰戰爭

一四二二年英格蘭王亨利六世立，年尚幼，大臣涉政。時王宗分二派，一曰紅玫瑰派，一曰白玫瑰派（因初分之宅第植此兩種花而得名）。兩宗爭欲據王位，自相屠攻，曰玫瑰戰爭。國大亂者數十年，藩屬皆叛。

分類:英國紀事
馬車

凡**馬車**之制，有四輪者，有雙輪者，其上承載支架，皆從軸上穿鬥而起。四輪者前後各橫軸一根，軸上短柱起架直梁，粱上載箱。馬止脫駕之時，其上平整，如居屋安穩之象。若兩輪者，駕馬行時，馬曳其前，則箱地平正；脫馬之時，則以短木從地支撐而住，不然則欹卸也。

凡車輪一曰轅。其大車中轂，長一尺五寸，所謂外受輻，中貫軸者。輻計三十斤，其內插轂，其外接輔。車輪之中，內集輪，外接輞，圓轉一圈者，是曰輔也。輞際盡頭，則曰輪轅也。凡大車，脫時則諸物星散收藏；駕則先上兩軸，然後以次間架。凡軾、衡、軫。軛，皆從軸上受基也。

凡四輪大車，量可載五十石，騾馬多者或十二掛或十掛，少亦八掛。執鞭掌禦者居箱之中，立足高處。前馬分為兩班（戰車四馬一班，分驂、服）。糾黃麻為長索，分系馬項，後套總結收入衡內兩旁。掌禦者手執長鞭，鞭以麻為繩，長七尺許，竿身亦相等。察視不力者，鞭及其身。箱內用二人踹繩，須識馬性與索性者為之。馬行太緊，則急起踹繩，否則，翻車之禍，從此起也。凡車行時，遇前途行人應避者，則掌禦者急以聲呼，則群馬皆止。凡馬索總系透衡入箱處，皆以牛皮束縛，《詩經》所謂“脅驅”是也。凡大車飼馬，不入肆舍，車上載有柳盤，解索而野食之。乘車人上下皆緣小梯。凡遇橋樑中高邊下者，則十馬之中，擇一最強力者系于車後。當其下坂，則九馬從前緩曳，一馬從後竭力抓住，以殺其馳趨之勢，不然則險道也。凡大車行程，遇河亦止，遇山亦止，遇曲徑小道亦止。徐、兗、汴之交，或達三百里者，無水之國，所以濟舟楫之窮也。

分類:車
獨輪車

**獨轅車**，人推其後，驢曳其前，行人不耐騎坐者，則雇覓之。鞠席其上，以敝風日。人必兩旁對坐，否則欹倒。此車北上長安、濟寧，徑達帝京。不載人者，載貨約重四、五石而止。其駕牛為轎車者，獨盛中州。兩旁雙輪，中穿一軸，其分寸平如水。橫架短衡，列轎其上，人可安坐，脫駕不欹。其南方獨輪推車，則一人之力是視，容載兩石，遇坎即止，最遠者止達百里而已。其餘難以枚述。但生於南方者不見大車，老於北方者不見巨艦，故粗載之。

分類:車
吳權

**吳權**者，越南吳朝先主也，本楊廷藝牙將，殺公羨而自立。子昌岌、弟昌浚繼之。南漢乾和十二年，昌浚稱臣於劉晟，遣使入貢，求節鉞。晟遣給事中李璵以旌節往封。璵至白州，昌浚使人止璵曰：“海賊為亂，道路不通。”璵果不行。昌浚卒，弟昌文立；卒，其參謀吳處坪、峰州刺史喬知佐、寧州刺史楊輝、牙將杜景碩用土兵爭立。既而丁部領平之，遂有其地。
楊廷藝

交州人也，曲顥將。劉龔既擒曲承美，授**廷藝**爵命。以李進為交州刺史，與李克正守其城。龔謂左右：“交趾民好亂，但可羈縻而已。”明年，廷藝果叛，舉眾圍城。克正潰走。廷藝據其境，為矯公羨所殺。
矯公羨

**矯公羨**，交州人。楊廷藝牙將也，殺廷藝而代之。晉天福二年（南漢大有十年），吳權舉愛州兵圍公羨，公羨力屈，乞師於劉龔。龔以其子萬王弘操，為交州節度使，統兵往救。至白藤江，權已殺公羨，逆戰海口，弘操逐之，權又破之。全軍陷焉。
墨

縮圖|淸代墨棒|286x286像素
凡**墨**，燒煙凝質而為之。取桐油、清油、豬油煙為者，居十之一，取松煙為者，居十之九。有明凡造貴重墨者，推重徽郡人，或以載油之艱，遣人僦居荊、襄、辰、沅，就其賤值桐油點煙而歸。其墨他日登於紙上，日影橫射有紅光者，則以紫草汁浸染燈心而燃炷者也。

凡爇油取煙，每油一斤，得上烟一兩餘。手力捷疾者，一人供事燈盞二百副。若刮取怠緩則烟老，火燃質料並喪也。其餘尋常用墨，則先將松樹流去膠香，然後伐木。凡松香有一毛未淨盡，其烟造墨，終有滓結不解之病。凡松樹流去香，木根鑿一小孔，炷燈緩炙，則通身膏液，就暖傾流而出也。

凡燒松煙，伐松斬成尺寸，鞠篾為圓屋如舟中雨篷式，接連十餘丈。內外與接口皆以紙及席糊固完成。隔位數節，小孔出煙，其下掩土砌磚先為通烟道路。燃薪數日，歇冷入中掃刮。凡燒松煙，放火通烟，自頭徹尾。靠尾一，二節者為清煙，取入佳墨為料。中節者為混烟，取為時墨料。若近頭一，二節，只刮取為烟子，貨賣刷印書文家，仍取研細用之。其餘則供漆工、堊工之塗玄者。

凡松煙造墨，入水久浸，以浮沉分清愨。其和膠之後，以捶敲多寡分脆堅。其增入珍料與漱金、銜麝，則松烟、油烟增減聽人。其餘《墨經》、《墨譜》，博物者自詳，此不過粗紀質料原因而已。

分類:筆簡
釜

凡**釜**，儲水受火，日用司命系焉。鑄用生鐵或廢鑄鐵器為質。大小無定式。常用者，徑口二尺為率，厚約二分。小者徑口半之，厚薄不減。其模內外為兩層。先塑其內，俟久日乾燥，合釜形分寸於上，然後塑外層蓋摸。此塑匠最精，差之毫釐則無用。

模既成就乾燥，然後泥捏冶爐，其中如釜，受生鐵於中。其爐背透管通風。爐面捏嘴出鐵。一爐所化約十釜、二十釜之料。鐵化如水，以泥固純鐵柄杓從嘴受注。一杓約一釜之料，傾注模底孔內，不俟冷定，即揭開蓋模，看視罅綻未周之外。此時，釜身尚通紅未黑，有不到處，即澆少許於上補完，打濕草片接平，若無痕跡。凡生鐵初鑄釜，補綻者甚多，唯廢破釜鐵熔鑄，則無複隙漏（朝鮮國俗：破釜必棄之山中，不以還爐）。

凡釜既成後，試法以輕杖敲之，響聲如木者佳，聲有差響則鐵質未熟之故，他日易為損壞。海內叢林大處，鑄有千僧鍋者，煮糜受米二石，此直癡物雲。

分類:器
群山市

**群山市**，大韓民國全北特別自治道之市也。

## 區畫
海新洞、月明洞、新豐洞、三鶴洞、中央洞、興南洞、助村洞、金巖洞、京岩洞、龜岩洞、開井洞、秀松洞、羅雲一洞、羅雲二洞、羅雲三洞、小龍洞、米星洞；沃溝邑；沃山面、澮縣面、臨陂面、瑞穗面、大野面、開井面、聖山面、羅浦面、沃島面、沃西面。

## 他山
*群山市廳

分類:全北特別自治道
李定國

**李定國**，字鴻遠，陝西延安人。初從張獻忠為亂，與孫可望、劉文秀、艾能奇並為獻忠養子。獻忠入四川，遣諸將分道屠殺，定國為撫南將軍。順治三年，肅親王豪格率師入四自重慶而南，四年，破遵義，入貴川，獻忠死西充。可望與定國等及白文選、馮雙禮率殘州。可望令定國襲破臨安，屠其城，盡下迤東諸郡縣，定國等皆自號為王。居年餘，可望用任僎議，自號為國主。

　　時能奇已前卒，定國、文秀故儕輩，不相下，而定國尤崛強。六年春，可望密與文秀謀，藉演武聲定國罪，縛而杖之百。已，復相抱哭，令取沙定洲自贖。定國憾可望，念兄事久，未可遽發難，乃率所部攻定洲，定洲降，械以歸，剝皮死。定國兵漸強。可望知不可制，乃通使桂王，思得封爵，彈壓諸將。桂王封可望公，尋進為王。定國與文秀亦自侯進公。八年，可望遣使迎桂王。九年，劫遷安隆所。會定南王孔有德師出河池向貴州，可望令定國與馮雙禮將八萬人自黎平出靖州，別遣馬進忠自鎮遠出沅州，兩軍會武岡，圖桂林。文秀亦出兵規取成都。可望言于桂王，進定國西寧王、文秀南康王。

　　定國自靖州進陷沅州，再進，陷寶慶，遂破武岡，與雙禮兵合。有德引師還桂林。定國使張勝、郭有銘為前鋒，趨嚴關，而令雙禮與高文貴、靳統武繼其後。有德遣兵逆戰驛湖，敗績，陷全州。定國與王之邦、劉之講、吳子聖、廖魚、卜寧率所部自西延大埠疾馳鄉桂林，勝、有銘已破嚴關。有德率師出戰，定國軍中象陣略退，斬馭象者以徇，所部戰甚力，驅象突陣，有德敗績，退保桂林。定國晝夜環攻，城陷，有德自殺。定國分兵徇廣西諸郡縣，梧州、柳州皆下，又遣白文選攻陷辰州。大將軍敬謹親王尼堪率師南征，次湘潭。馬進忠引退，師從之，次衡州。定國赴援，兩軍同時至，戰衡州城下，定國敗走。敬謹親王自率精騎追之，遇伏，沒於陣。定國收兵屯武岡。

　　定國轉戰廣西、湖廣，下數十城，兵屢勝，可望益嫉之，次沅州，召定國計事，將以衡州敗為定國罪而殺之。定國察其意，辭不赴。十年，率進忠等犯永州。大將軍、貝勒屯齊率師自衡州赴之，未至，定國度龍虎關復入廣西，次柳州。可望會雙禮追定國，自靖州進次寶慶。貝勒屯齊遣兵自永州要擊，可望敗走，還貴陽。定國自柳州道懷集，攻肇慶。師自廣州赴援，戰四會河口，定國兵敗，移軍破長樂，行略高、雷、廉三府，悉屬於定國。

　　桂王在安隆，馬吉翔為政，遙奉可望指。可望謀自帝甚急，王懼，與大學士吳貞毓謀，定國感泣，議奉迎，青陽密使報王。王復遣周官鑄「屏翰親?，密遣林青陽敕定國統兵入臣」金印賜之，定國拜受命。十一年，事為吉翔聞，啟可望，可望怒，遣其將鄭國按治，殺貞毓、青陽及諸與謀者凡十八人，獨官走免。定國發兵陷高明，進圍新城。平南王尚可喜、靖南王耿繼茂赴援，次三水，將軍珠瑪喇以師會，戰於珊洲，定國兵敗，退保新會。師進擊之，定國敗走。十二年，師進次興業，再進次潢州江上。定國戰屢敗，乃道賓州走南寧。可喜等撫定高、雷、廉三府及廣西橫州。十三年，師進攻南寧，定國戰復敗，將道安隆入雲南。可望詗知之，遣白文選移桂王貴陽。文選心不直可望，因密告王曰：「姑遲行，候西府。入雲南。文秀自四川還軍，可望令與諸將?」西府謂定國也。定國至，文選與共奉王自安南王尚禮、王自奇守雲南，亦不直可望，遂與沐天波迓王入居可望廨，進定國晉王，並封文秀、文選皆王，尚禮等公。令文選還貴陽喻意，可望奪文選兵，置之軍中。定國令靳統武收吉翔，將殺之，吉翔哀統武為言于定國，召入謁，叩頭，諂定國，定國薦于王，使入閣，復用事。

　　十四年，可望舉兵反攻定國，起文選為將，留雙禮守貴陽。定國與文秀率師禦之，遇於三岔河。兩軍夾河而陣，文選棄其軍奔定國，可望遣張勝、馬寶自尋甸間道襲雲南，而自將當定國，戰方合，其將馬維興先奔，兵盡潰，可望走還貴陽。定國遣文秀追可望，引軍還雲南，遇勝於渾水塘，獲而殺之，寶降定國。可望至貴陽，雙禮言追兵且至，可望乃詣經略洪承疇降。雙禮盡取其子女玉帛，從文秀歸雲南，桂王進雙禮王、維興等公。

　　十五年，大將軍羅讬自湖南，吳三桂自四川，將軍卓布泰自廣西，三道入貴州。文秀病卒。定國使劉正國、楊武守三坡、紅關諸隘，禦三桂，馬進忠守貴州。會王自奇、關有才貳于定國，據永昌舉兵，定國自將擊之。羅讬師自鎮遠入，定國不及援，卓布泰亦盡下南丹、那地、獨山諸州，兩軍會貴陽，進忠遁去。三桂師後入，至三坡，正國拒戰，大敗，自水西奔還雲南。師次開州，武迎戰倒流水，亦敗，遂取遵義。王拜定國招討大元帥，賜黃鉞，?謀禦敵。三桂亦入貴陽，大將軍信郡王多尼至軍，會師平越，戒期入雲南。定國與雙禮扼公背，圖復貴州，文選守七星關。三桂師自遵義趨天生橋，出水西，克烏撒，文選棄關走霑益。卓布泰兵次盤江，自下流宵濟，遂入安隆，定國將吳子聖拒戰，敗走。定國以全軍據雙河口，卓布泰師進破象陣，迭戰羅炎、涼水井，定國兵潰，妻子俱散失，諸將竄走不相顧。定國收兵還雲南，奉桂王走永昌。

　　十六年春，師自普安入雲南會城。定國使靳統武護桂王走騰越，文選自霑益追及定國，定國使斷後，屯玉龍關。師從之，文選戰而敗，自右甸走木邦，師遂克永昌，渡潞江，陟磨盤山。定國使其將竇民望、高文貴、王璽為三伏以待。師半度，以?發其伏，伏起力戰，自卯至午短兵接，死者如堵牆。民望彈穿脅，猶持刀潰圍出，乃死。璽亦死於陣。定國坐山巔督戰，飛?墮其前，土坌起撲面，遂奔，退走騰越。未至，馬吉翔以桂王走南甸。統武還從定國，雙禮渡金沙江走建昌，其部將執以出降。

　　王，與定國意?桂王入緬甸，定國次孟艮，如木邦，從文選謀，分屯邊境。文選將入異。定國乃移駐猛緬，收殘部，勢稍振。未幾，復移駐孟連。賀九儀招文秀將張國用、趙得勝歸定國。孟艮酋懼定國兼?，攻定國，定國擊破之，遂據其地。號召諸土司起兵，元江土司那嵩應定國，三桂討焉，嵩自焚死。三桂使招九儀，定國執而殺之。國用、得勝皆鞅鞅不為用，定國坐是終不競。十七年，文選自木邦攻阿瓦，求出桂王，不克，引兵會定國孟艮。十八年，合兵復攻阿瓦，定國上三十餘疏迎桂王，為吉翔所阻，不得達。文選使密啟王，得報書。與緬人戰，定國軍稍?，文選引兵橫擊之，緬人大敗，退城守，然終不肯出桂王。復議以舟師攻之，造船，為緬人所焚，乃移兵次洞鄔，國用、得勝挾文選北走，定國還孟艮。文選至耿馬，遇定國將吳三省，方得定國妻子，將歸諸定國，乃合軍駐錫箔，憑江為險。三桂與將軍愛星阿會木邦，倍道深入，文選降。師薄阿瓦，緬人執王歸於我師。

　　定國自景線走猛臘，遣將入車裏、暹羅諸國乞師，皆不應；伺邊上求王消息。康熙元年，聞王凶問，號慟祈死。六月壬子，其生日也，病作，誡其子及靳統武曰：「任死荒徼，毋降！」乙丑，定國卒。統武尋亦卒。嗣興乃與文秀子震率所部出降。

　　論曰：當鼎革之際，勝國遣臣舉兵圖興復，時勢既去，不可為而為，蓋鮮有濟者。徒以忠義鬱結，深入于人心，陵谷可得更，精誠不可得沫。煌言勢窮兵散，終不肯為逭死之計。成功大舉不克，退求自保，存先代正朔。定國以降將受命敗軍後，崎嶇險阻，百折而不撓，比之擴廓帖木兒、陳友定輩，何多讓焉。即用明史例，次於開國?雄之列。既表先代遺忠，並以見其倔強山海間，遠至三十餘年，近亦十餘年。開創艱難，卒能定於一，非偶然也。
孫可望

**孫可望**，陝西延長人。從張獻忠為賊，與李定國、劉文秀、艾能奇並為獻忠養子。獻忠據四川，使分將其眾，可望號平東將軍。順治三年，肅親王豪格師定四川，獻忠敗死。可望與定國等率殘眾南竄，道重慶、綦江、遵義入貴陽。阿迷土司沙定洲亂雲南，可望率眾兼程赴之。定洲方攻楚雄，迎戰大敗，走歸阿迷。可望入雲南會城，遣定國徇迤東，而與文秀率兵西出，得副使楊畏知，相誓扶明室，與俱至楚雄，略迤西諸府。定國亦定迤東諸府。可望遂盡有雲南，自號平東王，以乾支紀年，鑄錢曰「興朝通寶」。時能奇已前死，可望並將其眾。定國、文秀故等夷，不為可望下。可望假事杖定國，欲以威眾，隙益深。

明桂王在肇慶，乃遣畏知奉表乞王封，桂王封可望景國公，賜名朝宗。使以敕印往，而桂王諸將爭欲得可望為強援。堵胤錫駐梧州，承製改封平遼王；陳邦傅守泗城，又矯命封秦王；可望乃不受景國公命。會我師克韶州，桂王走梧州。可望復遣使請封，議封澂江王。使者謂非秦不敢復命，大學士嚴起恆持不可，議中寢。可望襲貴陽，復遣文秀攻嘉定，入四川。我師定兩廣，桂王至南寧，乃遣使封可望冀王，可望猶不受，復使畏知詣桂王，而遣其將賀九儀等以五千人先驅，取起恆及諸臣阻秦封者盡殺之。桂王乃真封可望秦王，而留畏知授大學士。可望聞之怒，召至貴陽面數之，畏知以冠擊可望，亦被殺。

桂王遣大學士文安之督師四川，將以招川中諸鎮。可望遣兵伺於都勻，邀止之。可望將移桂王自近，挾以作威。桂王奔廣南，可望遣兵迎入安隆所，改為安龍府，歲供銀八千、米百石，窮迫不可堪；而馬吉祥、龐天壽輩方欲戴可望行禪讓，可望遂自設內閣六部等官，立太廟，定朝儀，改印文為八疊。桂王益憂懼。

初，定國自廣西入湖廣，兵益強，不復禀可望約束。會定國敗於衡州，使召詣沅州議事，將以為罪而殺之；定國辭不赴，又自柳州攻肇慶，下高、廉、雷諸府。至是，桂王聞定國兵強，密詔使入衛。可望聞，使執大學士吳貞毓等，凡預謀者盡殺之。議移桂王貴陽，使其將白文選督行期。文選心不直可望，以情輸桂王，緩其行。俟定國至，奉桂王自安南衛走雲南。時文秀守雲南，亦怨可望，迎桂王入雲南會城。可望舉兵反桂王，以雙禮留守，令文選統諸軍前行。定國、文秀率師御之，次三岔河，夾水而軍。文選輕騎奔定國。可望遣其將張勝、馬寶等自尋甸間道襲雲南，而自率勁卒擊定國等。戰方合，其將馬惟興先奔，遂大潰，定國遣文秀等追之。

可望至貴陽，雙禮紿言追兵且至。可望知事去，將詣經略洪承疇請降，遣使先納款。文秀等遣將楊武追之，及於沙子嶺。承疇援兵至，乃得脫，將妻子詣長沙降，時順治十四年十月也。詔封義王，慰諭之。尋遣學士麻勒吉等齎敕印冊封。十五年，詣京師，命簡親王濟度等郊迎。入覲，宴中和殿，賜白金萬，官其部將陳杰，劉天瑞等百餘人，命隸漢軍正白旗。可望請從討雲南自效，下王大臣議，寢其奏。十七年，疏辭封爵，复慰諭之。尋卒，諡恪順。

子徵淇襲，未幾卒。徵淳襲，卒，諡順愍。徵灝請襲，御史孟飛熊疏言：「可望，獻忠餘黨，久據滇、黔，負固不服。及為定國所敗，窮蹙來歸，濫膺非分。宜即停止，或以次降等。」下部議，降襲慕義公，官至兵部尚書，諡清端。子降襲一等阿達哈哈番。乾隆三十六年，命停襲。

文選，陝西吳堡人，亦從獻忠為賊。獻忠敗，從可望入貴州。其緩桂王使得入雲南也，桂王封為鞏國公，令還貴陽慰諭可望，可望奪其兵，置軍中。及將舉兵，諸將說可望原得文選為大將，可望使將前鋒，遂降定國，可望以是敗。桂王封文選鞏昌王。

順治十六年，我師下雲南，定國戰屢敗，令文選為殿；戰於玉龍關，文選复敗，走木邦。桂王入緬甸，居赭硜。十七年，文選攻阿瓦，弗克，與定國會師孟艮；再攻阿瓦，求出桂王，終不獲，我師益深入。文選據錫箔，憑江拒守。我師出木邦，造筏將渡，文選奔茶山。總兵馬寧將偏師追之，及於猛養，文選降。詔封承恩公，亦隸漢軍正白旗。康熙元年，命予三等公俸。七年，加太子少師。十四年，卒。子繪，降襲一等精奇尼哈番。卒，停襲。
玉

凡**玉**入中國，貴重用者出自和田、葱嶺。所謂藍田，即葱嶺出玉別地名，而後世誤以為西安之藍田也。其嶺水發源名阿耨山，至葱嶺分界兩河，一曰白玉河，一曰綠玉河。晉人張匡鄴作《西域行程記》載有烏玉河，此節則妄也。

玉璞不藏深土，源泉峻急激映而生。然取者不於所生處，以急湍無著手。俟其夏月水漲，璞隨湍流徙，或百里，或二三百里，取之河中。凡玉映月精光而生，故國人沿河取玉者，多於秋間明月夜，望河候視。玉璞堆聚處，其月色倍明亮。凡璞隨水流，仍錯雜亂石淺流之中，提出辨認而後知也。

白玉河流向東南，綠玉河流向西北。亦力把力地，其地有名望野者，河水多聚玉。其俗以女人赤身沒水而取者，云陰氣相召，則玉留不逝，易於撈取，此或夷人之愚也。（夷中不貴此物，更流數百里，途遠莫貨，則棄而不用。）

凡玉唯白與綠兩色。綠者中國名菜玉。其赤玉、黃玉之說，皆奇石、琅玕之類，價即不下於玉，然非玉也。凡玉璞根繫山石流水，未推出位時，璞中玉軟如棉絮，推出位時則已硬，入塵見風則愈硬。謂世間琢磨有軟玉，則又非也。凡璞藏玉，其外者曰玉皮，取為硯托之類，其值無幾。璞中之玉，有縱橫尺餘無瑕玷者，古者帝王取以為璽。所謂連城之璧，亦不易得。其縱橫五六寸無瑕者，治以為杯斝，此亦當世重寶也。此外惟西洋瑣裡有異玉，平時白色，晴日下看，映出紅色。陰雨時又為青色，此可謂之玉妖，尚方有之。朝鮮西北太尉山，有千年璞，中藏羊脂玉，與葱嶺美者無殊異。其他雖有載志，聞見則未經也。

凡玉初剖時，冶鐵為圓盤，以盆水盛沙，足踏圓盤使轉，添沙剖玉，逐忽劃斷。中國解玉沙，出順天玉田與真定邢臺兩邑，其沙非出河中，有泉流出，精粹如麵，藉以攻玉，永無耗折。既解之後，別施精巧工夫，得鑌鐵刀者，則為利器也。（鑌鐵亦出西番哈密衛礪石中，剖之乃得。）

凡玉器琢餘碎，取入鈿花用。又碎不堪者，碾篩和灰塗琴瑟，琴有玉音，以此故也。凡鏤刻絕細處，難施錐刃者，以蟾酥填畫而後鍥之。物理制服，殆不可曉。凡假玉以砆碔充者，如錫之於銀，昭然易辨。近則搗舂上料白瓷器，細過微塵，以白斂(蘝)諸汁調成為器，乾燥玉色燁然，此偽最巧云。

凡珠玉、金銀，胎性相反。金銀受日精，必沉埋深土結成。珠玉、寶石受月華，不受土寸掩蓋。寶石在井上，透碧空，珠在重淵，玉在峻灘，但受空明、水色蓋上。珠有螺城，螺母居中，龍神守護，人不敢犯。數應入世用者，螺母推出人取。玉初孕處，亦不可得。玉神推徙入河，然後恣取，與珠宮同神異云。
珠

凡**珍珠**必產蚌腹，映月成胎，經年最久，乃為至寶。其云蛇蝮、龍頷、鮫皮有珠者，妄也。凡中國珠必產雷、廉二池。三代以前，淮揚亦南國地，得珠稍近《禹貢》「淮夷蠙珠」，或後互市之便，非必責其土產也。金采蒲里路，元采楊村直沽口，皆傳記相承之妄，何嘗得珠。至云忽呂古江出珠，則夷地，非中國也。

凡蚌孕珠，乃無質而生質。他物形小而居水族者，吞噬弘多，壽以不永。蚌則環包堅甲，無隙可投，即吞腹，囫圇不能消化，故獨得百年千年，成就無價之寶也。凡蚌孕珠，即千仞水底，一逢圓月中天，即開甲仰照，取月精以成其魄。中秋月明，則老蚌猶喜甚。若徹曉無雲，則隨月東升西沒，轉側其身而映照之。他海濱無珠者，潮汐震撼，蚌無安身靜存之地也。

凡廉州池自烏泥、獨攬沙至於青鶯，可百八十里。雷州池自對樂島斜望石城界，可百五十里。蜑戶採珠，每歲必以三月，時牲殺祭海神，極其虔敬。蜑戶生啖海腥，入水能視水色，知蛟龍所在，則不敢侵犯。凡采珠舶，其制視他舟橫闊而圓，多載草薦於上。經過水漩，則擲薦投之，舟乃無恙。舟中以長繩繫沒人腰，攜籃投水。凡沒人以錫造彎環空管，其本缺處，對掩沒人口鼻，令舒透呼吸於中，別以熟皮包絡耳項之際。極深者至四，五百尺，拾蚌籃中。氣逼則撼繩，其上急提引上，無命者或葬魚腹。凡沒人出水，煮熱毳急覆之，緩則寒慄死。宋朝李招討設法以為耩，最後木柱扳口，兩角墜石，用麻繩作兜如囊狀。繩繫舶兩傍，乘風揚帆而兜取之，然亦有漂溺之患。今蜑戶兩法並用之

凡珠在蚌，如玉在璞。初不識其貴賤，剖取而識之。自五分至一寸五分經者為大品。小平似覆釜，一邊光彩微似鍍金者，此名璫珠，其值一顆千金矣。古來「明月」、「夜光」，即此便是。白晝晴明，簷下看有光一線閃爍不定，「夜光」乃其美號，非真有昏夜放光之珠也。次則走珠，置平底盤中，圓轉無定歇，價亦與璫珠相仿。（化者之身受含一粒，則不復朽壞，故帝王之家重價購此。）次則滑珠，色光而形不甚圓。次則螺蚵珠，次官，雨珠，次稅珠，次葱符珠。幼珠如粱粟，常珠如豌豆。琕而碎者曰璣。自夜光至於碎璣，譬均一人身而王公至於氓隸也。

凡珠生止有此數，採取太頻，則其生不繼。經數十年不採，則蚌乃安其身，繁其子孫而廣孕寶質。所謂珠徙珠還，此煞定死譜，非真有清官感召也。
袋鼠

**袋鼠**，獸也，屬袋鼠科。產澳洲，品種甚多，食草群居，母鼠有育兒袋，故名。此畜常後腿並長尾站立，善跳躍，體壯碩，獵之肉可食，雄性彪悍，終不為人馭也。
分類:獸亞綱
史弘肇

**史弘肇**，字化元，鄭州滎澤人，後漢大臣也。父潘，本田家。宏肇少遊俠無行，拳勇健步，日行二百里，走及奔馬。梁末，每七戶出一兵，宏肇在籍中，後隸本州開道都，選入禁軍。嘗在晉祖麾下，遂留爲親從，及踐阼，用爲控鶴小校。高祖鎮太原，奏請從行，升爲牙校，後置武節左右指揮，以宏肇爲都將，遙領雷州刺史。高祖建號之初，代州王暉叛，以城歸契丹，宏肇征之，一鼓而拔，尋授許州節度使，充侍衞步軍都指揮使。會王守恩以上黨求附，契丹主命大將耿崇美率眾登太行，欲取上黨，高祖命宏肇以軍應援。軍至潞州，契丹退去，翟令奇以澤州迎降。會河陽武行德遣人迎宏肇，遂率眾南下，與行德合。故高祖由蒲、陜赴洛如歸，宏肇前鋒之功也。

宏肇嚴毅寡言，部轄軍眾，有過無舍，兵士所至，秋毫不犯。部下有指揮使，嘗因指使少不從命，宏肇立撾殺之，將吏股栗，以至平定兩京，無敢幹忤。從駕征鄴回，加同平章事，充侍衞親軍都指揮使，兼鎮宋州。高祖大漸，與樞密使楊邠、周太祖、蘇逢吉等同受顧命。隱帝嗣位，加檢校太師、兼侍中。居無何，河中、永興、鳳翔連橫謀叛，關輔大擾，朝廷日有征發，群情憂揣，亦有不逞之徒，妄構虛語，流布京師。宏肇都轄禁軍，警衞都邑，專行刑殺，略無顧避，無賴之輩，望風匿跡，路有遺棄，人不敢取。然而不問罪之輕重，理之所在，但雲有犯，便處極刑，枉濫之家，莫敢上訴。巡司軍吏，因緣爲奸，嫁禍脅人，不可勝紀。時太白晝見，民有仰觀者，爲坊正所拘，立斷其腰領。又有醉民抵忤一軍士，則誣以訛言棄市。其他斷舌、決口、斫筋、折足者，僅無虛日。故相李崧爲部曲誣告，族戮於市，取其幼女爲婢。自是仕宦之家畜仆隸者，皆以姑息爲意，而舊勛故將失勢之後，爲廝養輩之所脅制者，往往有之。軍司孔目吏解暉，性狡而酷，凡有推劾，隨意鍛煉。人有抵軍禁者，被其苦楚，無不自誣以求死所，都人遇之，莫敢仰視。有燕人何福殷者，以商販爲業。嘗以十四萬市得玉枕，遣家僮及商人李進賣於淮南，易茗而回。家僮無行，隱福殷貨財數十萬，福殷責其償，不伏，遂杖之。未幾，家僮詣宏肇上變，言契丹主之入汴也，趙延壽遣福殷賫玉枕陰遺淮南，以致誠意。宏肇即日遣捕福殷等系之。解暉希旨，榜掠備至，福殷自誣，連罪者數輩，並棄市。妻女爲宏肇帳下分取之，其家財籍沒。

周太祖有鎮鄴之命，宏肇欲兼領機樞之任，蘇逢吉異其議，宏肇忿之。翌日，因竇貞固飲會，貴臣悉集，宏肇厲色舉爵屬周太祖曰：「昨晨廷論，一何同異！今日與弟飲此。」楊邠、蘇逢吉亦舉大爵曰：「此國家之事也，何足介意！」俱飲釂。宏肇又厲聲言曰：「安朝廷，定禍亂，直須長槍大劍，至如毛錐子，焉足用哉！」三司使王章曰：「雖有長槍大劍，若無毛錐子，贍軍財賦，自何而集？」宏肇默然，少頃而罷。未幾，三司使王章於其第張酒樂，時宏肇與宰相、樞密使及內客省使閻晉卿等俱會。酒酣，爲手勢令，宏肇不熟其事，而閻晉卿坐次宏肇，屢教之。蘇逢吉戲宏肇曰：「近坐有姓閻人，何憂罰爵！」宏肇妻閻氏，本酒妓也，宏肇謂逢吉譏之，大怒，以醜語詬逢吉。逢吉不校，宏肇欲毆逢吉，逢吉策馬而去，宏肇遽起索劍，意欲追逢吉。楊邠曰：「蘇公是宰相，公若害之，致天子何地，公細思之！」邠泣下。宏肇索馬急馳而去，邠慮有非常，連鑣而進，送至第而還。自是將相不協如水火矣。隱帝遣王峻將酒樂於公子亭以和之，竟不能解。其後李業、郭允明、後贊、聶文進居中用事，不悅執政。又見隱帝年漸長，厭爲大臣所制，嘗有忿言，業等乃乘間譖宏肇等，隱帝稍以爲信。業等乃言宏肇等專權震主，終必爲亂，隱帝益恐。嘗一夕，聞作坊鍛甲之聲，疑外有兵仗卒至，達旦不寐。自是與業等密謀禁中，欲誅宏肇等。議定，入白太后，太后曰：「此事豈可輕發耶！更問宰臣等。」李業在側，曰：「先皇帝言，朝廷大事，莫共措大商量。」太后又言之，隱帝怒曰：「閨門之內，焉知國家之事！」拂衣而出。內客省使閻晉卿潛知其事，乃詣宏肇私第，將欲告之，宏肇以他事拒之不見。乾祐三年冬十一月十三日，宏肇入朝，與樞密使楊邠、三司使王章同坐於廣政殿東廡下，俄有甲士數十人自內而出，害宏肇等於閣，夷其族。先是，宏肇第數有異，嘗一日，於階砌隙中有煙氣蓬勃而出。禍前二日昧爽，有星落於宏肇前三數步，如迸火而散，俄而被誅。周太祖踐阼，追封鄭王，以禮葬，官爲立碑。
伊莉莎白二世葬禮

二〇二二年九月十九日，英國行國禮，葬先女王伊莉莎白二世，酉時，儀仗開道，引靈柩出，棺槨覆王旗，戴王冠，置砲車之上，水兵挽之，左右侍從護之，皇親國冑隨之，教堂敲鐘九十六次，隊伍穿倫敦城，綿延數里，送溫莎城堡聖喬治教堂，舉國默哀兩分鐘，御用笛手奏輓歌，葬於皇陵。當是時，政要雲集，弔唁者眾，哀榮備至也。
薛仁杲

**薛仁杲**，薛舉長子也，多力善騎射，軍中號為萬人敵。然所至多殺人，納其妻妾。獲庾信子立，怒其不降，磔於猛火之上，漸割以啖軍士。初，拔秦州，悉召富人倒懸之，以醋灌鼻，或杙其下竅，以求金寶。舉每誡之曰：「汝智略縱橫，足辦我家事，而傷於苛虐，與物無恩，終當覆我宗社。」舉死，仁杲立於折墌城，與諸將帥素多有隙，及嗣位，眾咸猜懼。郝瑗哭舉悲思，因病不起，自此兵勢日衰。

自劉文靜為舉所敗後，高祖命太宗率諸軍以擊仁杲，師次高墌，而堅壁不動。諸將咸請戰，太宗曰：「我士卒新敗，銳氣猶少。賊以勝自驕，必輕敵好鬥，故且閉壁以折之。待其氣衰而後奮擊，可一戰而破，此萬全計也。」乃令軍中曰：「敢言戰者斬。」相持者久之。仁杲勇而無謀，兼糧饋不屬，將士稍離，其內史令翟長孫以其眾來降，仁杲妹夫偽左僕射鐘俱仇以河州歸國。太宗知其可擊，遣將軍龐玉擊賊將宗羅睺於淺水原。兩軍酣戰，太宗以勁兵出賊不意，奮擊大破之。乘勝進薄其折墌城，仁杲窮蹙，率偽百官開門降，太宗納之。王師振旅，以仁杲歸於京師，及其首帥數十人皆斬之。舉父子相繼偽位至滅，凡五年，隴西平。
徐圓朗

**徐圓朗**者，兗州人也。隋末，亡命為群盜，據本郡，縱兵略地，自琅邪巳西，北至東平，盡有之，勝兵二萬餘人。初附於李密，密敗，歸王世充。及洛陽平，歸國，拜兗州總管，封魯郡公。高祖令葛國公盛彥師安輯河南，行至任城。會劉黑闥作亂，潛結於圓朗，因執彥師舉兵應黑闥，自稱魯王。黑闥以圓朗為大行台元帥，兗、鄆、陳、杞、伊、洛、曹、戴等八州豪猾，皆殺其長吏以應之。太宗平黑闥，進師曹州，遣淮安王神通及李世勣攻之。圓朗數出戰，不利，城內百姓爭逾城降。圓朗窮蹙，與數騎棄城夜遁，為野人所殺，其地悉平。
秦瓊

**秦叔寶**，名瓊，齊州歷城人。大業中，爲隋將來護兒帳內。叔寶喪母，護兒遣使弔之，軍吏怪曰：「士卒死亡及遭喪者多矣，將軍未嘗降問，獨弔叔寶何也？」答曰：「此人勇悍，加有志節，必當自取富貴，豈得以卑賤處之？」隋末群盜起，從通守張須陀擊賊帥盧明月於下邳。賊眾十餘萬，須陀所統纔萬人，力勢不敵，去賊六七里立柵，相持十餘日，糧盡將退，謂諸將士曰：「賊見兵卻，必輕來追我。其眾既出，營內即虛，若以千人襲營，可有大利。此誠危險，誰能去者？」人皆莫對，唯叔寶與羅士信請行。於是須陀委柵遁，使二人分領千兵伏於蘆葦間。既而明月果悉兵追之，叔寶與士信馳至其柵，柵門閉不得入，二人超昇其樓，拔賊旗幟，各殺數人，營中大亂。叔寶、士信又斬關以納外兵，因縱火焚其三十餘柵，煙焰漲天。明月奔還，須陀又回軍奮擊，大破賊眾。明月以數百騎遁去，餘皆虜之。由是勇氣聞於遠近。又擊孫宣雅於海曲，先登破之。以前後累勳授建節尉。從須陀進擊李密於滎陽，軍敗，須陀死之，叔寶以餘眾附裴仁基。會仁基以武牢降於李密，密得叔寶大喜，以爲帳內驃騎，待之甚厚。密與化及大戰於黎陽童山，爲流矢所中，墮馬悶絶。左右奔散，追兵且至，唯叔寶獨捍衞之，密遂獲免。叔寶又收兵與之力戰，化及乃退。後密敗，又爲王世充所得，署龍驤大將軍。叔寶薄世充之多詐，因其出抗官軍，至於九曲，與程咬金、呉黑闥、牛進達等數十騎西馳百許歩，下馬拜世充曰：「雖蒙殊禮，不能仰事，請從此辭。」世充不敢逼，於是來降。高祖令事秦府，太宗素聞其勇，厚加禮遇。從鎮長春宮，拜馬軍總管。又從征於美良川，破尉遲敬德，功最居多。高祖遣使賜以金瓶，勞之曰：「卿不顧妻子，遠來投我，又立功效。朕肉可爲卿用者，當割以賜卿，況子女玉帛乎？卿當勉之。」尋授秦王右三統軍。又從破宋金剛於介休。録前後勳，賜黃金百斤、雜彩六千段，授上柱國。從討王世充，毎爲前鋒。太宗將拒竇建德於武牢，叔寶以精騎數十先陷其陣。世充平，進封翼國公，賜黃金百斤、帛七千段。從平劉黑闥，賞物千段。叔寶毎從太宗征伐，敵中有驍將銳卒，炫耀人馬，出入來去者，太宗頗怒之，輒命叔寶往取。叔寶應命，躍馬負槍而進，必刺之萬眾之中，人馬辟易，太宗以是益重之，叔寶亦以此頗自矜尚。

六月四日，從誅李建成、李元吉。事寧，拜左武衞大將軍，食實封七百戸。其後毎多疾病，因謂人曰：「吾少長戎馬，所經二百餘陣，屢中重瘡。計吾前後出血亦數斛矣，安得不病乎？」十二年卒，贈徐州都督，陪葬昭陵。太宗特令所司就其塋內立石人馬，以旌戰陣之功焉。十三年，改封胡國公。十七年，與長孫無忌等圖形於凌煙閣。
史朝義

**朝義**，父史思明。寬厚，人附之，使人往范陽，殺偽太子朝英等。偽留守張通儒覺之，戰於城中。數日，死者數千人，始斬之。時洛陽四面數百里，人相食，州縣為墟。諸節度使皆安祿山舊將，與思明等夷，朝義徵召不至。

寶應元年十月，遣元帥雍王領河東朔方諸節度、回紇兵馬赴陝。僕固懷恩與回紇左殺為先鋒，魚朝恩、郭英乂為後殿，自澠池入；李抱玉自河陽入；副元帥李光弼自陳留入；雍王留陝州。二十九日，與朝義戰於邙山之下。逆賊敗績，走渡河，斬首萬六千，生擒四千六百，降三萬二千人，器械不可勝數。朝義走投汴州，汴州偽將張獻誠拒之，乃渡河北投幽州。

二年正月，賊偽范陽節度李懷仙于莫州生擒之，送款來降，梟首至闕下。又以偽官以城降者恆州刺史、成德軍節度張忠志為禮部尚書，余如故。趙州刺史盧淑、定州程元勝、徐州劉如伶、相州節度薛嵩、幽州李懷仙、鄭州田承嗣並加封爵，領舊職。

思明乾元二年僭號，至朝義寶應元年滅，凡四年。
高仙芝

**高仙芝**，本高麗人也。父舍雞，初從河西軍，累勞至四鎮十將、諸衛將軍。仙芝美姿容，善騎射，勇決驍果。少隨父至安西，以父有功授遊擊將軍。年二十餘即拜將軍，與父同班秩。事節度使田仁琬、蓋嘉運，未甚任用，後夫蒙靈察累拔擢之。開元末，為安西副都護、四鎮都知兵馬使。

小勃律國王為吐蕃所招，妻以公主，西北二十餘國皆為吐蕃所制，貢獻不通。後節度使田仁琬、蓋嘉運並靈察累討之，不捷，玄宗特敕仙芝以馬步萬人為行營節度使往討之。時步軍皆有私馬，自安西行十五日至撥換城，又十餘日至握瑟德，又十餘日至疏勒，又二十餘日至蔥嶺守捉，又行二十餘日至播密川，又二十餘日至特勒滿川，即五識匿國也。仙芝乃分為三軍：使疏勒守捉使趙崇玭統三千騎趣吐蕃連雲堡，自北谷入；使撥換守捉使賈崇瓘自赤佛堂路入；仙芝與中使邊令誠自護密國入，約七月十三日辰時會於吐蕃連雲堡。堡中有兵千人，又城南十五里因山為柵，有兵八九千人。城下有婆勒川，水漲不可渡。仙芝以三牲祭河，命諸將選兵馬，人賫三日幹糧，早集河次。水既難渡，將士皆以為狂。既至，人不濕旗，馬不濕韉，已濟而成列矣。仙芝喜謂令誠曰：「向吾半渡賊來，吾屬敗矣，今既濟成列，是天以此賊賜我也。」遂登山挑擊，從辰至巳，大破之。至夜奔逐，殺五千人，生擒千人，餘並走散。得馬千餘匹，軍資器械不可勝數。

玄宗使術士韓履冰往視日，懼不欲行，邊令誠亦懼。仙芝留令誠等以羸病尪弱三千餘人守其城，仙芝遂進。三日，至坦駒嶺，直下峭峻四十餘里，仙芝料之曰：「阿弩越胡若速迎，即是好心。」又恐兵士不下，乃先令二十餘騎詐作阿弩越城胡服上嶺來迎。既至坦駒嶺，兵士果不肯下，云：「大使將我欲何處去？」言未畢，其先使二十人來迎，云：「阿弩越城胡並好心奉迎，娑夷河藤橋已斫訖。」仙芝陽喜以號令，兵士盡下。娑夷河，即古之弱水也，不勝草芥毛發。下嶺三日，越胡果來迎。明日，至阿弩越城，當日令將軍席元慶、賀婁餘潤先修橋路。仙芝明日進軍，又令元慶以一千騎先謂小勃律王曰：「不取汝城，亦不斫汝橋，但借汝路過，向大勃律去。」城中有首領五六人，皆赤心為吐蕃。仙芝先約元慶云：「軍到，首領百姓必走入山谷，招呼取以敕命賜彩物等，首領至，齊縛之以待我。」元慶既至，一如仙芝之所教，縛諸首領。王及公主走入石窟，取不可得。仙芝至，斬其為吐蕃者五六人。急令元慶斫藤橋，去勃律猶六十里，及暮，才斫了，吐蕃兵馬大至，已無及矣。藤橋闊一箭道，修之一年方成。勃律先為吐蕃所詐借路，遂成此橋。至是，仙芝徐自招諭勃律及公主出降，並平其國。

天寶六載八月，仙芝虜勃律王及公主趣赤佛堂路班師。九月，復至婆勒川連雲堡，與邊令誠等相見。其月末，還播密川，令劉單草告捷書，遣中使判官王廷芳告捷。仙芝軍還至河西，夫蒙靈察都不使人迎勞，罵仙芝曰：「啖狗腸高麗奴！啖狗屎高麗奴！於闐使誰與汝奏得？」仙芝曰：「中丞。」「焉耆鎮守使誰邊得？」曰：「中丞。」「安西副都護使誰邊得？」曰：「中丞。」「安西都知兵馬使誰邊得？」曰：「中丞。」靈察曰：「此既皆我所奏，安得不待我處分懸奏捷書！據高麗奴此罪，合當斬，但緣新立大功，不欲處置。」又謂劉單曰：「聞爾能作捷書。」單恐懼請罪。令誠具奏其狀曰：「仙芝立奇功，今將憂死。」其年六月，制授仙芝鴻臚卿、攝御史中丞，代夫蒙靈察為四鎮節度使，征靈察入朝。靈察大懼，仙芝每日見之，趨走如故，靈察益不自安。將軍程千里時為副都護，大將軍畢思琛為靈察押衙，行官王滔、康懷順、陳奉忠等，嘗構譖仙芝於靈察。仙芝既領節度事，謂程千里曰：「公面似男兒，心如婦人，何也？」又謂思琛曰：「此胡敢來！我城東一千石種子莊被汝將去，憶之乎？」對曰：「此是中丞知思琛辛苦見乞。」仙芝曰：「吾此時懼汝作威福，豈是憐汝與之！我欲不言，恐汝懷憂，言了無事矣。」又呼王滔等至，捽下將笞，良久皆釋之，由是軍情不懼。

八載，入朝，加特進，兼左金吾衛大將軍同正員，仍與一子五品官。九載，將兵討石國，平之，獲其國王以歸。仙芝性貪，獲石國大塊瑟瑟十餘石、真金五六馲駝、名馬寶玉稱是。初，舍雞以仙芝為懦緩，恐其不能自存，至是立功，家財鉅萬，頗能散施，人有所求，言無不應。其載，入朝，拜開府儀同三司，尋除武威太守、河西節度使，代安思順。思順諷群胡割耳捴面請留，監察御史裴周南奏之，制復留思順，以仙芝為右羽林大將軍。十四載，封密雲郡公。

十一月，安祿山據范陽叛。是日，以京兆牧、榮王琬為討賊元帥，仙芝為副。命仙芝領飛騎、彍騎及朔方、河西、隴右應赴京兵馬，並召募關輔五萬人，繼封常清出潼關進討，仍以仙芝兼御史大夫。十二月，師發，玄宗禦望春亭慰勞遣之，仍令監門將軍邊令誠監其軍，屯於陜州。是月十一日，封常清兵敗於汜水。十三日，祿山陷東京，常清以餘眾奔陜州，謂仙芝曰：「累日血戰，賊鋒不可當。且潼關無兵，若狂寇奔突，則京師危矣。宜棄此守，急保潼關。」常清、仙芝乃率見兵取太原倉錢絹，分給將士，餘皆焚之。俄而賊騎繼至，諸軍惶駭，棄甲而走，無復隊伍。仙芝至關，繕修守具，又令索承光守善和戍。賊騎至關，已有備矣，不能攻而去，仙芝之力也。
三荔車禍

壬寅秋八月廿三日中夜，有客車一乘，載涉疫之民四十有五，并御者、押吏各一，合四十七人，自貴陽轉徙荔波。按制，夜分人乏，車當停息；然有司督促甚急，遂犯夜而奔。且御者重被辟疫之服，蔽以護目之鏡，中夜視微，困敝尤甚。途次三都縣境，車驟失控，衝出馳道，傾覆墜崖。

是時貴陽大疫。有司厲行禁令，務絕大疫之源，號曰「清零」。乃下令盡徙疫區之民，趨赴他縣癘遷所，隔絕於眾。謂之「應隔盡隔」。

是變也，死者二十有七，傷者二十。事聞，海內震悼。貴陽市尹乃當眾引咎，劾治相關有司。
御代田町

**御代田町**屬長野縣也。處日本長野縣東信地區，居淺間山之陽。

## 沿革

昭和卅一年，北佐久郡御代田村・小沼村・伍賀村合，而為御代田町。

## 據

# 長野県御代田町の詳細情報

## 它典
御代田町政府

分類:中部地方區劃
安慶緒

**慶緒**，安祿山第二子也。母康氏，祿山糟糠之妻。慶緒善騎射，祿山偏愛之。未二十，拜鴻臚卿，兼廣陽太守。初名仁執，玄宗賜名慶緒，為祿山都知兵馬使。嚴莊、高尚立為偽主。慶緒素懦弱，言詞無序，莊恐眾不伏，不令見人。莊為偽御史大夫、馮翊郡王，以專其政。厚其軍將官秩，以固其心。

　　二月，肅宗南幸鳳翔郡，始知祿山死，使僕固懷恩使於回紇，結婚請兵討逆。其月，郭子儀拔河東郡，崔乾祐南遁。八月，回紇三千騎至。九月，廣平王領蕃漢之眾收西京，走安守忠，賊之死者積如山阜。

　　十月，賊將尹子奇攻陷睢陽郡，殺張巡、姚摐等。王師乘勝至陝郡，賊懼，令嚴莊傾其驍勇而來拒。廣平王遣副元帥郭子儀等與賊戰于陝西曲沃，大破之於新店，逐北二十里，斬首十餘萬，伏屍三十里。嚴莊奔至東京，告慶緒，慶緒率其餘眾奔河北，保鄴郡。嚴莊至河內，南來歸順。賊將阿史那承慶等麾下三萬餘人，悉奔恆、趙、范陽。從慶緒者，唯疲卒一千三百而已。偽中書令張通儒秉政，改相州為成安府，署置百官。旬日之內，賊將各以眾至者六萬餘，凶威復振。偽青、齊節度能元皓獨率眾歸順，明年，改乾元元年，偽德州刺史王暕、貝州刺史宇文寬等皆歸順，河北諸軍各以城守累月，賊使蔡希德、安太清急擊，復陷於賊，虜之以歸，臠食其肉。其下潛謀歸順者眾矣，賊皆易置之，以縱屠戮，人心始離。又不親政事，繕治亭沼樓船，為長夜之飲。高尚等各不相葉。蔡希德兵最銳，性剛直，張通儒譖而縊殺之，三軍冤痛不為用。以崔乾祐為天下兵馬使，權領中外兵。乾祐性愎戾，士卒不附。

　　九月，肅宗遣郭子儀等九節度率步騎二十萬攻之，以魚朝恩為軍容使。初，子儀之列陳也，使善射者三千人伏於壘垣內。明日接戰，子儀麾其屬偽奔，慶緒逐之，伏者齊發，賊黨大潰。使薛嵩求救于史思明，言禪讓之禮。思明先遣李歸仁以步卒一萬、馬軍三千，先往滏陽以應。及至滏陽，子儀之圍已固，築城穿壕各三重，樓櫓之盛，古所未有。又引水以灌城下，城中水泉大上，井皆滿溢。以安太清代乾祐為都知兵馬使。思明南攻魏州，節度使崔光遠南走，思明據其城數日，即乾元二年正月一日也。思明偽稱燕王，立年號。

　　慶緒自十月被圍至二月，城中人相食，米斗錢七萬餘，鼠一頭直數千，馬食隤牆麥鞬及馬糞濯而飼之。思明引眾來救，三月六日，子儀等戰敗，遂解圍而南，斷河陽橋以守谷水。思明領其眾營于鄴縣南。慶緒使收子儀等營中糧，尚六七萬石，復與孫孝哲、乾祐謀閉門自守，議更拒思明。諸將曰「今日安可更背史王乎！」張通儒、高尚、平冽謂慶緒曰：「史王遠來，臣等皆合迎謝。」對曰：「任公暫往見思明。」思明與之涕泗，厚其禮，復命歸城。經三日，慶緒不至。思明密召安太清令誘之。慶緒不獲已，以三百騎詣思明。思明引入，令三軍擐甲執兵待之。及諸弟領至於庭，再拜稽首曰：「臣不克負荷，棄失兩都，久陷重圍，不意大王以太上皇故，將兵遠救。」思明曰：「棄失兩都，用兵不利，亦何事也！爾為人子，殺汝父以求位，庸非大逆乎？吾為太上皇討賊。」即牽出，並其四弟及高尚、孫孝哲、崔乾祐，皆縊殺之。
輕井澤町

**輕井澤町者**，長野縣東信地方之町也。屬北佐久郡，居淺間山陽。多避暑山莊。

*  軽井澤町役場

分類:中部地方區劃
長島縣

**長島縣**名長山島，處勃海上，舊煙台市之縣也。
## 地理
長島縣有島三十二，人居者十。中南長山，砣磯二島者人眾。
## 它典
* 长岛县政府网站
分類:煙臺市區劃
魏桓子

**魏桓子**駒，魏曼多之子，智伯帥趙、韓、魏、而伐范、中行氏，滅之。智伯使人請地於魏，魏桓子欲勿與。趙葭諫曰：「彼請地於韓，韓與之。請地於魏，魏弗與，則是魏內自強，而外怒知伯也。然則其錯兵於魏必矣！不如與之。」任章曰：「何故弗予？」桓子曰：「無故索地，故弗予。」任章曰：「無故索地，鄰國必恐；重欲無厭，天下必懼。君予之地，知伯必㤭。㤭而輕敵，鄰國懼而相親。以相親之兵，待輕敵之國，知氏之命不長矣！周書曰：『將欲敗之，必姑輔之；將欲取之，必姑與之。』君不如與之，以驕知伯。君何釋以天下圖知氏，而獨以吾國為知氏質乎？」桓子曰：「諾。」因使人致萬家之邑一於智伯。智伯說。智伯因索蔡、臯梁於趙，趙弗與，因圍晉陽。魏桓子與韓康子、趙襄子共伐滅智伯，分其地。其子文侯斯嗣。
## 據
*《戰國策》
分類:魏王世家
溫庭筠

**庭筠**者，唐太原人，本名岐，字飛卿。大中初應進士，苦心硯席，尤長於詩賦。初至京師，人士翕然推重，然士行塵雜，不脩邉幅，能逐絃吹之音為側艶之詞。公卿家無賴子弟裴誠、令狐滈之徒，相與蒱飲酣醉終日，由是累年不第。徐商鎮襄陽，往依之，署為巡官。咸通中，失意歸江東，路由廣陵，心怨令狐綯在位時不為成名。既至，與新進少年狂遊狹邪，乆不刺謁，又乞索於楊子院，醉而犯夜，為虞候所撃，敗面折齒方還。揚州訴之，令狐綯捕虞候治之，極言庭筠狹邪醜迹，乃兩釋之。自是汙行聞于京師。庭筠自至長安，致書公卿間雪寃，屬徐商知政事，頗為言之。無何，商罷相，出鎮楊，收怒之，貶為方城尉，再遷隋縣尉，卒。
嚈噠

**囐噠**國，大月氐之種類，在于闐之西，東去長安一萬百里。其王治拔底延城，蓋王舍城也。其城方十餘里。刑法、風俗，與突厥畧同。其俗又兄弟共娶一妻。夫無兄弟者，其妻戴一角帽；若有兄弟者，依其多少之數，更加帽角焉。其人兇悍，能戰鬭。于闐、安息等大小二十餘國，皆役屬之。

大統十二年，遣使獻其方物。魏廢帝二年，明帝二年，竝遣使來獻。後為突厥所破，部落分散，職貢遂絕。
粟特

**粟特國**在葱嶺之西，蓋古之庵蔡，一名溫那沙。治於大澤，在康居西北。

保定四年，其王遣使獻方物。
万俟禼

**万俟禼**，字元忠，開封陽武縣人。登政和二年上舍第。調相州、潁昌府教授，歷太學錄、樞密院編修官、尚書比部員外郎。紹興初，盜曹成掠荊湖間，禼時避亂沅、湘，帥臣程昌寓以便宜檄禼權沅州事。成奄至城下，禼召土豪、集丁壯以守，成食盡乃退。除湖北轉運判官，改提點湖北刑獄。岳飛宣撫荊湖，遇禼不以禮，禼憾之。禼入覲，調湖南轉運判官，陛辭，希秦檜意，譖飛於朝。留為監察御史，擢右正言。

　　時檜謀收諸將兵權，禼力助之，言諸大將起行伍，知利不知義，畏死不畏法，高官大職，子女玉帛，已極其欲，盍示以逗遛之罰，敗亡之誅，不用命之戮，使知所懼。

　　張俊歸自楚州，與檜合謀擠飛，令禼劾飛對將佐言山陽不可守。命中丞何鑄治飛獄，鑄明其無辜。檜怒，以禼代治，遂誣飛與其子雲致書張憲，令虛申警報以動朝廷，及令憲措置使還飛軍；獄不成，又誣以淮西逗遛之事。飛父子與憲俱死，天下冤之。大理卿薛仁輔、寺丞李若樸、何彥猷言飛無罪，禼劾之；知宗正寺士㒟請以百口保飛，禼又劾之，士㒟竄死建州。劉洪道與飛有舊，禼劾其足恭媚飛，聞飛罷宣撫，抵掌流涕。於是洪道抵罪，終身不復。參政范同為檜所引，或自奏事，檜忌之，禼劾罷，再論同罪，謫居筠州。又為檜劾李光鼓倡，孫近朋比，二人皆被竄謫。

　　和議成，禼請詔戶部會計用兵之時與通和之後所費各幾何，若減於前日，乞以羨財別貯御前激賞庫，不許他用，蓄積稍實，可備緩急。梓宮還，以禼為攢宮按行使，內侍省副都知宋唐卿副之，禼請與唐卿同班上殿奏事，其無恥如此。張浚寓居長沙，禼妄劾浚卜宅踰制，至擬五鳳樓。會吳秉信自長沙還朝，奏浚宅不過眾人，常產可辦，浚乃得免。

　　除參知政事，充金國報謝使。使還，檜假金人譽己數千言，囑禼以聞，禼難之。他日奏事退，檜坐殿廬中批上旨，輒除所厚者官，吏鈐紙尾進，禼曰：「不聞聖語。」卻不視。檜大怒，自是不交一語。言官李文會、詹大方交章劾禼，禼遂求去。帝命出守，檜愈怒。給事中楊愿封還詞頭，遂罷去，尋謫居歸州。遇赦，量移沅州。

　　二十五年，召還，除參知政事，尋拜尚書右僕射、同中書門下平章事。纂次太后回鑾事實，上之。張浚以禼與沈該居相位，不厭天下望，上書言其專欲受命于金。禼見書大怒，以為金人未有釁，而浚所奏乃若禍在年歲間，浚坐竄謫。禼提舉刊修《貢舉敕令格式》五十卷、《看詳法意》四百八十七卷，書進，授金紫光祿大夫，致仕。卒，年七十五，諡「忠靖」。
安息

**安息國**，王治番兜城，去長安萬一千六百里。不屬都護。北與康居、東與烏弋山離、西與條支接。土地風氣，物類所有，民俗與烏弋、罽賓同。亦以銀為錢，文獨為王面，幕為夫人面。王死輒更鑄錢。有大馬爵。其屬小大數百城，地方數千里，最大國也。臨媯水，商賈車船行旁國。書草，旁行為書記。

武帝始遣使至安息，王令將將二萬騎迎於東界。東界去王都數千里，行比至，過數十城，人民相屬。因發使隨漢使者來觀漢地，以大鳥卵及犁靬眩人獻於漢，天子大悅。安息東則大月氏。
康居

**康居國**，王冬治樂越匿地。到卑闐城。去長安萬二千三百里。不屬都護。至越匿地馬行七日，至王夏所居蕃內九千一百四里。戶十二萬，口六十萬，勝兵十二萬人。東至都護治所五千五百五十里。與大月氏同俗。東羈事匈奴。

宣帝時，匈奴乖亂，五單于並爭，漢擁立呼韓邪單于，而郅支單于怨望，殺漢使者，西阻康居。其後都護甘延壽、副校尉陳湯發戊己校尉西域諸國兵至康居，誅滅郅支單于，語在《甘延壽、陳湯傳》。是歲，元帝建昭三年也。

至成帝時，康居遣子侍漢，貢獻，然自以絕遠，獨驕嫚，不肯與諸國相望。都護郭舜數上言：「本匈奴盛時，非以兼有烏孫、康居故也；及其稱臣妾，非以失二國也。漢雖皆受其質子，然三國內相輸遺，交通如故，亦相候司，見便則發；合不能相親信，離不能相臣役。以今言之，結配烏孫竟未有益，反為中國生事。然烏孫既結在前，今與匈奴俱稱臣，義不可距。而康居驕黠，訖不肯拜使者。都護吏至其國，坐之烏孫諸使下，王及貴人先飲食已，乃飲啖都護吏，故為無所省以誇旁國。以此度之，何故遣子入侍？其欲賈市為好，辭之詐也。匈奴百蠻大國，今事漢其備，聞康居不拜，且使單于有自下之意，宜歸其侍子，絕勿復使，以章漢家不通無禮之國。敦煌、酒泉小郡及南道八國，給使者往來人、馬、驢、橐駝食，皆苦之。空罷耗所過，送迎驕黠絕遠之國，非至計也。」漢為其新通，重致遠人。終羈縻而未絕。

其康居西北可二千里，有奄蔡國。控弦者十餘萬人。與康居同俗。臨大澤，無崖，蓋北海云。

康居有小王五：一曰蘇薤王，治蘇薤城，去都護五千七百七十六里，去陽關八千二十五里；二曰附墨王，治附墨城，去都護五千七百六十七里，去陽關八千二十五里；三曰窳匿王，治窳匿城，去都護五千二百六十六里，去陽關七千五百二十五里；四曰罽王，治罽城，去都護六千二百九十六里，去陽關八千五百五十五里；五曰奧鞬王，治奧鞬城，去都護六千九百六里，去陽關八千三百五十五里。凡五王，屬康居。
大月氏

**大月氏國**，治監氏城，去長安萬一千六百里。不屬都護。戶十萬，口四十萬，勝兵十萬人。東至都護治所四千七百四十里，西至安息四十九日行，南與罽賓接。土地風氣，物類所有，民俗錢貨，與安息同。出一封橐駝。

大月氏本行國也，隨畜移徙，與匈奴同俗。控弦十餘萬，故強輕匈奴。本居敦煌、祁連間，至冒頓單于攻破月氏，而老上單于殺月氏，以其頭為飲器，月氏乃遠去，過大宛，西擊大夏而臣之，都媯水北為王庭。其餘小眾不能去者，保南山羌，號小月氏。

大夏本無大君長，城邑往往置小長，民弱畏戰，故月氏徙來，皆臣畜之，共稟漢使者。有五翕侯：一曰休密翕侯，治和墨城，去都護二千八百四十一里，去陽關七千八百二里；二曰雙靡翕侯，治雙靡城，去都護三千七百四十一里，去陽關七千七百八十二里；三曰貴霜翕侯，治護澡城，去都護五千九百四十里，去陽關七千九百八十二里，四曰肸頓翕侯，治薄茅城，去都護五千九百六十二里，去陽關八千二百二里；五曰離附翕侯，治高附城，去都護六千四十一里，去陽關九千二百八十三里。凡五翕侯，皆屬大月氏。
頓涅茨克人民共和國

縮圖
**頓涅茨克人民共和國**立於二〇一四年，處烏克蘭東部頓巴斯之地。逢甲午俄烏之役，宣告獨立於烏克蘭，定都頓涅茨克城，扎哈爾琴科是為首任總統。俄羅斯、敘利亞、朝鮮與之邦交。二〇二二年九月公投入俄。
分類:頓巴斯志
分類:俄羅斯加盟共和國
大宛

**大宛國**，王治貴山城，去長安萬二千五百五十里。戶六萬，口三十萬，勝兵六萬人。副王、輔國王各一人。東至都護治所四千三十一里，北至康居卑闐城千五百一十里，西南至大月氏六百九十里。北與康居、南與大月氏接，土地風氣物類民俗與大月氏、安息同。大宛左右以蒲陶為酒，富人藏酒至萬餘石，久者至數十歲不敗。俗耆酒，馬耆目宿。

宛別邑七十餘城，多善馬。馬汗血，言其先天馬子也。

張騫始為武帝言之，上遣使者持千金及金馬，以請宛善馬。宛王以漢絕遠，大兵不能至，愛其寶馬不肯與。漢使妄言，宛遂攻殺漢使，取其財物。於是天子遣貳師將軍李廣利將兵前後十餘萬人伐宛，連四年。宛人斬其王毋寡首，獻馬三千匹，漢軍乃還，語在《張騫傳》。貳師既斬宛王，更立貴人素遇漢善者名昧蔡為宛王。後歲餘，宛貴人以為「昧蔡諂，使我國遇屠」，相與共殺昧蔡，立毋寡弟蟬封為王，遣子入侍，質於漢，漢因使使賂賜鎮撫之。又發使十餘輩，抵宛西諸國求奇物，因風諭以伐宛之威。宛王蟬封與漢約，歲獻天馬二匹。漢使采蒲陶、目宿種歸。天子以天馬多，又外國使來眾，益種蒲陶、目宿離宮館旁，極望焉。
大夏

**大夏**在大宛西南二千餘里媯水南。其俗土著，有城屋，與大宛同俗。無大君，往往城邑置小長。其兵弱，畏戰。善賈市。及大月氏西徙，攻敗之，皆臣畜大夏。大夏民多，可百餘萬。其都曰藍市城，有市販賈諸物。其東南有印度。
白俄羅斯蘇維埃社會主義共和國

thumb|
**白俄羅斯蘇維埃社會主義共和國**者，蘇聯加盟共和國也，都明斯克。

## 注
烏孙

**烏孫**中亞古國也。在大宛東北可二千里，行國，隨畜，與匈奴同俗。控弦者數萬，敢戰。故服匈奴，及盛，取其羈屬，不肯往朝會焉。
西域

**西域**，今屬新疆、中亞、西亞也。
古西域内屬諸國，東西六千餘里，南北千餘里，東極玉門、陽關，西至蔥嶺。其東北與匈奴、烏孙相接。南北有大山，中央有河。其南山東出金城，與汉南山屬焉。其河有两源，一出葱嶺東流，一出于窴南山下北流，與葱嶺河合，東注蒲昌海。蒲昌海一名盐泽，去玉門三百餘里。

自敦煌西出玉門、陽關，涉鄯善，北通伊吾千餘里，自伊吾北通車師前部高昌壁千二百里，自高昌壁北通後部金满城五百里。此其西域之門户也，故戊己校尉更互屯焉。伊吾地宜五谷、桑麻、蒲萄。其北又有柳中，皆膏腴之地。故汉常與匈奴争車師、伊吾，以制西域焉。

自鄯善逾葱嶺出西諸國，有两道。傍南山北，陂河西行至莎車，為南道。南道西逾葱嶺，則出大月氏、安息之國也。自車師前王庭随北山，陂河西行至疏勒，為北道。北道西逾葱嶺，出大宛、康居、奄蔡焉。

出玉門，經鄯善、且末、精絕三千餘里至拘彌。
盧甘斯克人民共和國

縮圖
thumb|
**盧甘斯克人民共和國**立於二〇一四年，處烏克蘭東部。逢甲午俄烏之役，宣告獨立於烏克蘭，定都盧甘斯克城，俄羅斯、敘利亞、朝鮮與之邦交。二〇二二年九月公投入俄。
分類:頓巴斯志
分類:俄羅斯加盟共和國
條支

**條枝**，西亞古國也。在安息西數千里，臨西海。暑溼。耕田，田稻。有大鳥，卵如甕。人眾甚多，往往有小君長，而安息役屬之，以為外國。國善眩。安息長老傳聞條枝有弱水、西王母，而未嘗見。
北溪天然氣管道

歐洲所用天然氣，多出俄羅斯，因用量頗巨，乃修管道兩條，名**北溪**，敷設海底，長兩千餘里，經芬蘭、瑞典、丹麥領海，抵德國，可供生產，可給家用，廉價便捷，百姓樂享其利。二〇二二年俄烏戰事發，歐洲制裁頻發，俄國以斷氣相脅，爭吵不休也。秋九月，海上忽爆炸，管線三條，皆大損毀，燃氣洩露，充斥海面，肇事者逃之夭夭矣。
萊茵河

德國界內江河最長者為**萊茵河**，自南而北，轉西至嗹國界入大西洋，河濱土脈腴潤，產蒲桃最良，沿河多名山古跡。多瑙河，亦大水，在界內橫流如帶，北方則易北河，其名水也。
俄併烏東四州

lang=zh|縮圖
俄伐烏國，旬月不克，歐美援之，竟遭反擊。普京大怒，乃動員全國，徵召壯丁，百姓聞之逃匿。壬寅秋，事態再急，俄竊據烏南扎波羅熱、赫爾松二州，並烏東偽立之頓涅茨克、盧甘斯克二國，以兵脅其民，偽行公投之事，遂吞併之。
壬寅烏東四州入俄公投

縮圖
壬寅年正月廿四日戊申，俄羅斯以兵二十萬餘侵烏克蘭，佔其赫爾松、扎波羅熱諸州之地。至九月，俄師加於所據烏南扎波羅熱、赫爾松二州，並烏東所立之頓涅茨克、盧甘斯克二國，謀入之於厥邦，而言使民自決前路。民有不從者，輒罪之。四地遂皆曰用命，舉土入俄。至此，四地為俄所併也。

分類:頓巴斯志
日耳曼人

**日耳曼**，泰西之人也。其疆域廣袤，奧、普二國據其泰半，旁有附庸小國，風土語音皆同。其人長軀碧目，黃髮多力；耐寒畏熱，不任飢渴。性好戰，善畜牧，喜畋獵。不事農工，百役悉委之奴隸。婦人習於勞悴，而丈夫反藉熊皮，酣飲博戲，安坐度日；產傾則自鬻為奴。以勇健者為酋長。若逢國難，赴死不避，婦人亦爭先陷陣。男女皆恥苟合。凡有征伐，必公舉其帥，懽呼慶之。事息則罷，各復其舊，不相統屬。俗事日月山川為神，臨陣必先祈禱，以詛其敵。

漢武帝元光中，寇羅馬，敗績。漢哀帝時，羅馬列戍萊茵河畔以逼之，其民或降或遁。其後復鳩集部眾，力攻羅馬，兵連禍結，歷四百載。適值與中國交界之匈奴遊牧其境，驅蹙其眾，日耳曼遂轉徙他邦，流散於法蘭西、英吉利、日斯巴尼亞、阿非利加諸海濱。

劉宋元徽中，羅馬陷落，其民乃聚。蓋歐羅巴之民，半出日耳曼之緒。留本土者寥寥，然尚守舊俗，剽悍如故；其散處法蘭西者，則易服改奉天主教矣。

唐元和八年，有日耳曼之裔，潛募兵於法蘭西，自立為國。歿後，諸子裂土而治，其主路得威始稱第一王。唐武宗會昌中，肇基建國，始有「日耳曼」之號。羅馬既廢，其君猶襲其神聖之號。雖各部酋長裂五爵以專權，然國君深得民心，修明政理，以威鎮之。然與教宗積怨，乃募兵略意大利；復欲奪猶太國救主之陵寢，親帥大軍與回教徒血戰。丁壯多死，教宗遂乘釁弄權。

宋咸淳七年，賢君乃出，申明律令，導民向善。雖素為盜賊者，亦許自新；弗悛者殺無赦。明永樂中，國君大集諸教首以辨道，聲聞海外。其後國分十部，部各有君。明正德十四年，日斯巴尼亞君即位，遣使脅從天主教，禁絕新教，民不奉詔。明萬曆四十五年，新、舊兩教构兵，三十年不息。兵燹之餘，赤地千里。而瑞典、法蘭西、日斯巴尼亞乘機來伐。其君乃與國人盟於郊，聽民信教自便，外結好於三國。時清順治四年也。

其後屢與法、土二國肇釁。有奧地利者，本日耳曼所統，其君絕嗣，列國爭分其地。其女王內募豪傑以勤王，外結意大利和親，遂克全勝，國乃復定。及法蘭西生大變，日耳曼欲興師平亂，卒為所敗。清嘉慶十年，屈事法蘭西。法君盡更其政，另立他姓以主之。嘉慶十七年，國人共逐法主，合諸邦自為一國，設議會以決國政。自是保境息兵，遂為海外不侵不叛之邦。

## 據


分類:歐洲史
蔣廷黻

**蔣廷黻**，字**綬章**，筆名**清泉**，湖南邵陽人也，清光緒二十一年生。少時甚聰慧，年十九，留學泰西，讀美國歐柏林學院。年二十四，入美哥倫比亞大學，後得哲學博士銜歸國，任南開大學教授。民國十八年，任清華大學教授。蔣氏尚史學，平生長於治史，二十七年，著《中國近代史》，傳之甚廣。三十六年，受命使美，任常駐聯合國使節。五十一年，轉任駐美全權使節。五十四年，以疾卒於紐約，年六十九。

分類:中華民國外使列傳
李澤厚

**李澤厚**，湖南長沙寧鄉人也。民國十九年生。少貧寒，性孤傲，天資聰穎，及長，入北大，研哲學，不喜運動，然學有所長，竟無事焉。其作文，才氣畢露，稿費頗豐，生活優渥，未嘗窮困也。改革既開，其時文化貧瘠，澤厚乘勢，著書立說，《美的歷程》，名揚天下，擁躉甚眾，奉為精神導師，於是得入廟堂，多激憤言，頗得寬待。澤厚後赴美，離群索居，倡虛無，贊西製，論時事而輕生民，毀於參半。西曆二〇二一年秋，卒於美國科羅拉多州。
徐世昌

**徐世昌**，清咸豐五年生，民國二十八年卒，字**卜五**，號**菊人**，又號**水竹邨人**，**弢齋**。河南衛輝府人也。

光緒八年壬午科順天鄉試中舉人。十二年，以天津籍中進士，五月，授翰林院庶吉士。二十三年，隨袁世凱赴天津小站練兵，任新建陸軍參謀營務處總辦。三十一年，任巡警部尚書在軍機大臣上行走，並授出洋考察大臣，後遇刺而未成行。三十三年，遷東三省總督。宣統二年，授體仁閣大學士。三年，廢軍機處設內閣，改任內閣協理大臣。翌年，清亡，徐氏避居青島。

民國三年，徐氏至京任政事堂國務卿。四年，大總統袁世凱欲改行帝製，乃以局勢難卜求去。五年，袁歿而黎元洪繼其位，黎氏與國務總理段祺瑞相爭，徐氏慣以元老調停其間。七年，段氏舉世昌為元首，是為中華民國第二任大總統。徐氏即任，內倡「南北議和」，外言「世界大同」，時人稱之文治總統。十一年，直魯豫巡閱使曹錕，副使吳佩孚等迫徐氏去職，遂隱居於天津英租界。二十八年，以疾卒於津門，年八十三。

時國府主席林森知其全節而終，茲頒令讚曰：徐氏世昌，國之耆宿，望重群倫。比年息影津門，優遊道素。寇臨華北，屢思威脅利誘，逞劂陰謀，獨能不屈不撓，凜然自守，亮風高節，有識同欽。

分類:中華民國本紀
分類:中華民國總統世家
王寵惠

**王寵惠**，字**亮疇**，廣東東莞人也，清光緒七年生於香港。祖王元深，父王煜初皆乃基督教香港倫敦會道濟會堂牧師。王氏幼時習英文，年十四，讀北洋大學堂法科預科。光緒二十九年，留學泰西，入美國耶魯大學。三十一年，得民法學博士銜歸國。

民國元年正月，任孫文政府外交總長，旋辭。三月，任司法總長。十年，使美，赴華盛頓和會。十一年，受命組閣，任國務總理。翌年，任海牙國際法院法官。十七年，南京國民政府立，王氏以國民黨元老任司法院院長。二十六年，任外交部長。七月，盧溝橋事變起，日寇南下，而政府和戰未決，王氏調處各方，力主抵抗。三十七年，複任司法院院長。翌年，國府遷台，王氏亦隨往。四十七年，以疾卒於台北，年七十六。

分類:中華民國列傳
分類:中華民國外使列傳
蕭銑

**蕭銑**，梁宣帝曾孫也。祖巖，開皇初叛隋降陳，陳亡，文帝誅之。銑少貧，傭書，事母孝。隋煬帝以外戚擢為羅川令。

大業十三年，岳州校尉董景珍、雷世猛，旅帥鄭文秀、許玄徹、萬瓚、徐德基、郭華，沔人張繡等謀反隋，且推景珍為主，景珍曰：「吾素微，雖假名號，眾不厭。羅川令，故梁裔也，寬仁大度，有武皇遺風。且吾聞帝王之興，必有符命。隋冠帶悉號『起梁』，蕭氏中興象也。今推之，以應天順人，不亦可乎？」乃遣人告銑。銑即報景珍書曰：「我先君昔事隋，職貢無廢，乃貪我土宇，滅我宗祊，我是以痛心疾首，恫心疾首，思刷厥恥。傑今天誘乃衷，公等降心，將大復梁緒，僥福於先帝，吾敢不糾厲士眾以從公哉！」即募兵數千，揚言跡盜，將以應景珍。

會潁川賊沈柳生寇縣，銑出戰不利，謂其下曰：「岳陽豪傑將推我為主，今天下叛隋，吾能守節獨完哉？且吾先人國於此，若徇其請復梁祚，因以半紙檄召群盜，誰敢不從？」眾悅。乃以十月稱梁公，旗幟服色悉用其舊。柳生以眾歸銑，用為車騎大將軍。不五日，遠近爭附，眾數萬，乃趨巴陵。景珍遣徐德基、郭華率強姓百迎謁，而先見柳生。柳生與其下謀曰：「梁公起，我最先附，勛第一。今岳陽兵眾而位多，誰肯為我下？不如殺德基，質其人，獨挾梁主以進，則吾誰先？」因殺德基，詣中軍白銑。銑驚曰：「今欲撥亂，遽自相屠，我不能為若主矣！」步出軍門。柳生懼，伏地請罪。銑責宥之，陳兵而進。景珍曰：「德其倡義竭誠，柳生擅殺之，不誅，無以為政。且兇賊與共處，必為亂。」銑因斬柳生。於是築壇城南，柴上帝，自稱梁王。有異鳥至，建元為鳳鳴。

義寧二年，僭稱皇帝，署百官，一用梁故事。追謚從父琮為孝靖帝，祖巖河間忠烈王，父璿文憲王。封景珍晉王，雷世猛秦王，鄭文秀楚王，許玄徹燕王，萬瓚魯王，張繡齊王，楊道生宋王。隋將張鎮州、王仁壽擊銑，不能克，及隋亡，乃與寧長真等率嶺南州縣降於銑。時林士弘據江南，銑遣將蘇胡兒拔豫章，使楊道生取南郡，張繡略定嶺表。西至三峽，南交趾，北距漢水，皆附屬，勝兵四十萬。

武德元年，徙都江陵，復園廟。引岑文本為中書侍郎，掌機密。遣道生攻峽州，刺史許紹擊破之，士死過半。

三年，高祖詔夔州總管趙郡王孝恭討之，拔通、開二州，斬偽東平王阇提。諸將擅兵橫恣，銑恐浸不制，乃陽議休兵營農，以黜其權。大司馬董景珍之弟為將軍，怨之，謀作亂，事泄，被誅。景珍方鎮長沙，銑下書赦之，召還江陵。景珍懼，遣使詣孝恭，舉地降。銑遣張繡攻景珍，景珍曰：「前年醢彭越，往年殺韓信，獨不見乎！奈何相攻？」繡不答，圍之。景珍潰而走，麾下殺之。銑進繡為尚書令。繡恃功，亦驕蹇，銑又誅之。銑性外寬內忌，疾勝己者，於是大臣舊將皆疑間，多叛去，銑不能禁，由此愈弱。

四年，詔孝恭與李靖率巴蜀兵順流下，廬江王瑗繇襄陽道，黔州刺史田世康出辰州道，會兵圖銑。偽將周法明以四州降，即詔為黃州總管，趨夏口道，攻安州，克之。偽將雷長潁以魯山降。銑乃遣將文士弘拒孝恭，戰清江口，孝恭大破之，獲鬥艦千艘，拔宜昌、當陽、枝江、松滋，偽江州將蓋彥舉以城降。孝恭、靖直逼其都。

初，銑放兵，止留宿衛數千人，及倉卒追集，江、嶺回遠，未及赴。孝恭布長圍守之，數日，破其水城，取樓船數千。交州總管丘和、長史高士廉、司馬杜之松詣靖降。銑度救不至，謂其下曰：「天不祚梁乎？待窮而下，必害百姓。今城未拔，先出降，可免亂。諸人何患無君？」乃麾而令，守陴者皆慟。以太牢告於廟，率官屬緦衰布幘詣軍門，謝曰：「當死者銑爾，百姓非罪也，請無殺掠！」孝恭受之，護送京師。後數日，救兵至，且十余萬。知銑降，乃送款。銑至，高祖讓之，對曰：「隋失其鹿，英雄競逐。銑無天命，故為陛下禽，猶田橫南面，豈負漢哉？」帝怒其不屈，詔斬都市，年三十九。自僭國至滅凡五年。
侯君集

**侯君集**，豳州三水人。以材雄稱。少事秦王幕府，從征討有功，擢累左虞候、車騎將軍，封全椒縣子。預誅隱太子尤力。王即位，拜左衛將軍，進封潞國公，邑千戶。貞觀四年，遷兵部尚書，俄檢校吏部尚書，參議朝政。

李靖討吐谷渾，以君集為積石道行軍總管。師次鄯州，議所向。君集曰：「王師已至，而賊不走險，天贊我也。若以精兵掩不備，彼不我虞，必有大利。若遁岨山谷，克之實難。」靖然其計，簡銳士，約齎深入，追及其眾於庫山，大戰，破之，進會大非川，平其國。

會詔世封功臣，授陳州刺史，更封陳；群臣不願封，進吏部尚書。君集本以行伍奮，不知學；後貴，益自喜，好書。及典選，分明課最，有譽于時。

吐蕃圍松州，授當彌道行軍大總管以擊之。高昌不臣，拜交河道行軍大總管出討。王曲文泰笑曰：「唐去我七千里，磧鹵二千里無水草，冬風裂肌，夏風如焚，行賈至者百之一，安能致大兵乎？使能頓吾城下一再旬，食盡當潰，吾且系而虜之。」君集次磧口，而文泰死，子智盛襲位。進營柳穀，候騎言國方葬死君，諸將請襲之。君集曰：「不可，天子以高昌驕慢，使吾龔行天罰，今襲人於墟墓間，非問罪也。」於是鼓而前。賊嬰城自守，遣諭之，不下。乃刊木塞塹，引撞車毀其堞，飛石如雨，所向無敢當，因拔其城，俘男女七千，進圍都城，初，文泰與西突厥欲穀設約，有急相援。及是，欲穀設益懼，西走，智盛失援，乃降。高昌平，君集刻石紀功還。

初，君集配沒罪人不以聞，又私取珍寶、婦女，將士因亦盜入，不能制。及還京師，有司劾之，詔君集詣獄簿對。中書侍郎岑文本諫曰：「高昌之罪，議者以其遐遠，欲置度外，唯陛下奮獨見之明，授決勝之略，君集得指期平殄。今推勞將帥，從征之人悉蒙重賞，未逾數日，更以屬吏，天下聞之，謂陛下錄過遺功，無以勸後。且古之出師，克敵有重賞，不勝蒙顯戮。當其有功也，雖貪財縱欲，尚蒙爵邑；其無功也，雖勤躬潔己，不免鈇鉞。故曰：'記人之功，忘人之過，宜為君者也。'昔李廣利貪不愛卒，陳湯盜所收康居財物，二主皆赦其罪，封侯賜金。夫將帥之臣，廉慎少而貪沒多。軍法曰：'使智，使勇，使貪，使愚。故智者樂立其功，勇者好行其志，貪者邀趨其利，愚者不計其死。'是以前聖使人，必收所長而棄所短。陛下宜申宥君集，俾復朝列，以勸有功。」帝寤，釋不問。

君集自恃有功，以它罪被系，居怏怏不平。會張亮出洛州都督，君集謬激說曰：「何為見排？」亮曰：「公排我，尚誰咎？」君集曰：「我平一國還，觸天子嗔，何能排君？」因攘袂曰：「鬱鬱不可活，能反乎？當與公反。」亮密以聞。帝曰：「卿與君集皆功臣，今獨相語而無左驗，奈何？」秘不發，待君集如初。皇太子承乾數有過，慮廢，知君集犯望，因其婿賀蘭楚石為千牛，私引君集入，問自安計。君集舉手謂曰：「此手當為殿下用之。」又遣楚石語承乾曰：「魏王得愛，陛下若有詔召，願毋輕入。」承乾納之。然君集常畏謀泄，忽忽不自安，或中夕驚吒，妻怪之，曰：「公，國大臣，何為爾？若有所負，宜自歸，首領尚可全。」不從。

承乾事覺，捕君集下獄。楚石告狀，帝自臨問，曰：「我不欲令刀筆吏辱公。君集辭窮不能對。帝語群臣曰：「君集于國有功，朕不忍置諸法，將丐其命，公卿其許我乎？」君臣皆曰：「君集罪大逆不道，請論如法。」帝乃謂曰：「與公訣矣，今而後，徒見公遺像已！」因泣下，遂斬之，籍其家。君集臨刑色不變，謂監吏曰：「我豈反者乎？蹉跌至此。然嘗為將，破二國，若言之陛下，丐一子以守祭祀。」帝聞，原其妻及一子，徙嶺表。

始，帝命李靖教君集兵法，既而奏：「靖且反，兵之隱微，不以示臣。」帝以讓靖，靖曰：「方中原無事，臣之所教，足以制四夷，而求盡臣術，此君集欲反耳。靖為右僕射，君集為兵部尚書，同還省，君集馬過門數步乃覺，靖語人曰：「君集其有異慮乎？」後果如言。
梅森質數

**梅森質數**者，二之冪減一而得質數也。其式為二之某次冪減一，某必質。此數得名於西洋梅森，實與希臘算學淵源有自。

今知此數僅五十有一，最鉅者為二之八千二百五十八萬九千九百三十三次冪減一，為已知最鉅質數。索梅森質數，昔恃人力，今賴籌算之器。始於一九五二年，西洋加州大學以籌算之器得五百二十一次冪者。其後，尋索不輟，屢有新得。

梅森質數與完全數密相關焉。希臘歐幾里得證：若二之某次冪減一為質數，則此數乘以二之某減一次冪為完全數。後世歐拉復證此為偶完全數之必要條件。

梅森數易驗其質性，蓋盧卡斯、萊默之法效率甚高。又便於籌算，故常用於生鉅質數及偽隨機數列。然梅森質數稀少，鉅梅森數難為因式分解，此其限也。

梅森質數之性質頗多。舉其要者：

一、若某為奇質數，則二之某次冪減一之因數必為二某之倍數加一。

二、梅森質數不能為維弗里希質數

三、若某與二某加一皆為質數，且某除以四餘三，則二某加一必為二之某次冪減一之因數。

論及梅森質數之無窮與布，猶未有定論。西洋學者猜想：梅森質數無窮，且其分布可預測。此為算學界未解之謎，頗堪深究。
梁師都

**梁師都**，夏州朔方人。為郡豪姓。仕隋鷹揚府郎將。大業末罷歸，結徒起為盜，殺郡丞唐世宗，據郡稱大丞相，聯兵突厥。與隋將張世隆戰，敗之，因略定雕陰、弘化、延安。自為梁國，僭皇帝位，祭天於城南，坎地瘞玉得印，以為瑞，建元永隆。始畢可汗遺以狼頭纛，號大度毘伽可汗、解事天子，遂導突厥兵居河南地，拔鹽川郡。

武德二年，寇靈州，長史楊則擊走之。又與突厥千騎營野豬嶺，延州總管段德操勒兵不戰，師都氣懈，遣兵進擊，戰酣，德操自以輕騎出其旁乘之，師都大潰，逐北二百里，俘馘甚眾。未幾，以步騎五千入寇，德操又盡屠其軍，降堡將張舉、劉旻。師都懼，遣尚書陸季覽說處羅可汗曰：「隋亡，中國裂為四五，勢均力弱，皆爭附突厥。今唐滅劉武周，國益大，兵方四出。師都將朝夕亡，然次亦及突厥，願可汁如魏孝文，兵引而南，師都請為鄉道。」處羅納之，令莫賀咄設入五原，泥步設與師都趨延州，處羅自攻太原，突利可汗與奚、契丹、靺羯繇幽州道合，竇建德自滏口會晉、絳。已而處羅死，兵不出，又為德操所破。

六年，其將賀遂、索周以所部十二州降。德操悉兵攻之，拔東城，師都保西城不敢出，求救於突厥頡利，頡利以勁兵萬騎赴之。先是，稽胡大帥劉屳成以眾附師都，因讒見殺，其下疑懼，乃多叛。師都日益蹙，遂往朝頡利，教使南略，故突厥盜邊無寧歲，遂窺渭橋。

後突厥政亂，太宗以師都浸危，乃諭以書使歸，不從。詔夏州長史劍旻、司馬劍蘭經略之。獲生口，縱以為間，君臣離撓。出輕騎蹂其稼，城中饑虛。又天狗墮其城。辛獠兒、李正寶、馮端皆其健將，謀執師都降，不果，正寶挺身歸。

貞觀二年，旻、蘭表可取狀，詔柴紹、薛萬均並力，令旻以勁卒直據朔方東城。頡利來援，會大雪，羊馬死，紹逆戰，破之，進屯城下。其從父弟洛仁斬師都降，擢洛仁為右驍衛將軍、朔方郡公。自起至滅十二年。以其地為夏州。始師都據郡時，劉季真、郭子和者亦俱起，子和自有傳。
吐火羅

**吐火羅**，或曰土豁羅，曰睹貨邏，元魏謂吐呼羅者。居蔥嶺西，烏滸河之南，古大夏地。與挹怛雜處。勝兵十萬。國土著，少女多男。北有頗黎山，其陽穴中有神馬，國人遊牧牝於側，生駒輒汗血。其王號「葉護」。武德、貞觀時再入獻。

永徽元年，獻大鳥，高七尺，色黑，足類橐駝，翅而行，日三百里，能啖鐵，俗謂駝鳥。顯慶中，以其阿緩城為月氏都督府，析小城為二十四州，授王阿史那都督。後二年，遣子來朝，俄又獻碼硇鐙樹，高三尺。神龍元年，王那都泥利遣弟仆羅入朝，留宿衛。開元、天寶間數獻馬、異藥、乾陀婆羅二百品、紅碧玻黎，乃冊其君骨咄祿頓達度為吐火羅葉護、挹怛王。其後，鄰胡羯師謀引吐蕃攻吐火羅，於是葉護失裏忙伽羅丐安西兵助討，帝為出師破之。乾元初，與西域九國發兵為天子討賊，肅宗詔隸朔方行營。
分類:西域志
李元吉

巢刺王**元吉**小字三胡。高祖兵已西，留守太原，封姑臧郡公，進齊國，總十五郡諸軍事，加鎮北將軍、太原道行軍元帥。帝受禪，進王齊，為并州總管。

初，元吉生，太穆皇后惡其貌，不舉，侍媼陳善意私乳之。及長，猜鷙好兵，居邊久，益驕侈。常令奴客、諸妾數百人被甲習戰，相擊刺，死傷甚眾。後元吉中創，善意止之，元吉恚，命壯士拉死，私謚慈訓夫人。

劉武周略汾、晉，詔遣右衛將軍宇文歆助守。元吉喜鷹狗，出常載罝罔三十車，曰：「我寧三日不食，不可一日不獵。」夜潛出淫民家，府門不閉。歆驟諫，不納，乃顯表於帝曰：「王數出與竇誕縱獵，蹂民田，縱左右攘奪，畜產為盡。每射於道，觀人避矢以為樂。百姓怨毒。不可與共守。」有詔召還。元吉密諷民詣闕請，乃得歸。武周以五千騎屯黃蛇嶺，元吉使將軍張達以步卒百人嘗寇，達辭兵少，強之，至則盡沒。達怒，導武周陷榆次。元吉保祁，賊急攻之，遁還并州，賊張甚。元吉紿司馬劉德威曰：「公以老弱守，吾率銳士拒賊。」因賫寶物、攜妻妾夜出，委軍奔京師，并州陷。帝怒，自是嘗令從秦王征討，不復顓軍矣。

尋授侍中、襄州道行臺尚書令、稷州刺史。秦王圍東都，竇建德來援，王以精騎逆戰，留元吉、屈突通守，而王世充易之，輒出兵，元吉設伏劫之，斬首八百級，禽其將。東都平，拜司空，賜袞冕服、鼓吹二部、班劍二十人、黃金二千斤，與太子、秦王得三爐鑄錢。累進司徒，兼侍中、并州大都督。

時秦王有功，而太子不為中外所屬，元吉喜亂，欲並圖之。乃構於太子曰：「秦王功業日隆，為上所愛，殿下雖為太子，位不安，不早計，還踵受禍矣，請為殿下殺之。」太子不忍，元吉數諷不已，許之。於是邀結宮掖，厚賂中書令封德彜，使為遊說，帝遂疏秦王，愛太子。元吉乃多匿亡命壯士，厚賜之，使為用。元吉記室參軍榮九思為詩刺之曰：「丹青飾成慶，玉帛禮專諸。」元吉見之，弗悟也。其典簽裴宣儼免官，往事秦府，元吉疑事泄，鴆殺之。自是人莫敢言。秦王嘗從帝幸元吉第，伏護軍宇文寶寢內，將以刺王，太子固止之，元吉慍曰：「為兄計，於我何害？」

突厥郁射設入圍烏城，建成薦元吉北討，乃多引秦王府驍將秦叔寶、尉遲敬德、程知節、段誌玄與行，又籍秦府精兵益麾下。帝知之，不能禁。元吉承間密請害秦王，帝曰：「是有定四海功，殺之無名。」元吉曰：「王昔平東都，顧望不即西，散金帛樹私惠，豈非反邪？」帝不應。太子與元吉謀：「兵行，吾與秦王至昆明池，伏壯士拉之，以暴卒聞，上無不信。然後說帝付吾國，吾以爾為皇太弟，而盡擊殺叔寶等。」率更令王晊密以謀告秦王，王召僚屬謀，皆曰：「元吉戾很，使得誌，且不能事其兄。往者護軍薛寶以元吉字合之，其文成『唐』，元吉喜曰：『但除秦王，取東宮如反掌耳！』為亂未克，已復傾奪，大王不蚤正之，社稷非復唐有。」秦王由是定計。

死年二十四。子承業為梁郡王，承鸞漁陽王，承獎普安王，承裕江夏王，承度義陽王，並伏誅。貞觀初，改葬，追爵海陵郡王及謚。後改封巢，以曹王明嗣。
奚

**奚**本曰庫莫奚，東部胡之種也。為慕容氏所破，遺落者竄匿松、漠之間。其俗甚為不潔，而善射獵，好為寇鈔。初臣於突厥，後稍強盛，分為五部：一曰辱紇王，二曰莫賀弗，三曰契箇，四曰木昆，五曰室得。每部俟斤一人為其帥。隨逐水草，頗同突厥。有阿會氏，五部中為盛，諸部皆歸之。每與契丹相攻擊，虜獲財畜，因而得賞。死者以葦薄裹屍，懸之樹上。自突厥稱藩之後，亦遣使入朝，或通或絕，最為無信。大業時，歲遣使貢方物。

分類:鮮卑書
李軌

**李軌**，字處則，涼州姑臧人。略知書，有智辯。家以財雄邊，好赒人急，鄉黨稱之。隋大業中，補鷹揚府司兵。薛舉亂金城，軌與同郡曹珍、關謹、梁碩、李赟、安修仁等計曰：「舉暴悍，今其兵必來。吏孱怯，無足與計者。欲相戮力，據河右，以觀天下變，庸能束手以妻子餌人哉？」眾允其謀，共舉兵，然莫適敢主。曹珍曰：「我聞讖書，李氏當王。今軌賢，非天啟乎！」遂共降拜以聽命。修仁夜率諸胡入內苑城，建旗大呼，軌集眾應之，執虎賁郎將謝統師、郡丞韋士政，遂自稱河西大涼王，署官屬，準開皇故事。

初，突厥曷娑那可汗弟達度闕設內屬，保會寧川，至是稱可汗，降於軌。謹等議盡殺隋官，分其產。軌曰：「諸公既見推，當稟吾約。今軍以義興，意在救亂，殺人取財是為賊，何以求濟乎？」乃以統師為太仆卿，士政太府卿。會薛舉遣兵來侵，軌遣將敗之昌松，斬首二千級，悉虜其眾，軌縱還之。李赟曰：「今力戰而俘，又縱以資敵，不如盡坑之。」軌曰：「不然。若天命歸我，當禽其主，此皆我有也；不者，徒留何益？」遂遣之。未幾，拔張掖、燉煌、西平、枹罕，悉有河西。武德元年，高祖方事薛舉，遣使涼州，璽書慰結，謂軌為從弟。軌喜，乃遣弟懋入朝。帝拜懋大將軍，還之，詔鴻臚少卿張俟德持節冊拜軌涼王、涼州總管，給羽葆鼓吹一部。會軌僭帝號，建元安樂，以其子伯玉為太子，長史曹珍為尚書左僕射，攻陷河州。俟德至，軌召其下議曰：「李氏有天下，歷運所屬，已宅京邑。一姓不可競王，今欲去帝號，東向受冊，可乎？」曹珍曰：「隋亡，英雄焱起，號帝王者瓜分鼎峙。唐自保關、雍，大涼奄河右，業已為天子，奈何受人官？必欲以小事大，請行蕭詧故事，稱梁帝而臣於周。」軌從之，乃遣偽尚書左丞鄧曉來朝，奉書稱「從弟大涼皇帝」。帝怒曰：「軌謂朕為兄，此不臣也。」囚曉不遣。

初，軌以梁碩為謀主，授吏部尚書。碩有算略，眾憚之，嘗見故西域胡種族盛，勸軌備之，因與戶部尚書安修仁交怨；又軌子仲琰嘗候碩，碩不為起，仲琰憾之。乃相與譖碩。軌不察，賫鴆其家殺之，繇是故人稍疑懼，不為用。有胡巫妄曰：「上帝將遣玉女從天來。」遂召兵築臺以候女，多所糜損。屬薦饑，人相食，軌毀家貲賑之，不能給，議發倉粟，曹珍亦勸之。謝統師等故隋官，心內不附，每引結群胡排其用事臣，因是欲離沮其眾，乃廷詰珍曰：「百姓餓死皆弱不足事者，壯勇士終不肯困。且儲廩以備不虞，豈宜妄散惠孱小乎？僕射茍附下，非國計。」軌曰：「善。」乃閉粟。下益怨，多欲叛去。

會修仁兄興貴本在長安，自表詣涼州招軌。帝曰：「軌據河西，連吐谷渾、突厥，今興兵討擊尚為難，單使弄頰可下邪？」興貴曰：「軌盛強誠然，若曉以逆順禍福，宜聽。如憑固不受，臣世涼州豪望，多識其士民，而修仁為軌信任，典事樞者數十人，若候隙圖之，無不濟。」帝許之。興貴至涼州，軌授以左右衛大將軍，因間訪興貴以自安策。興貴對曰：「涼州僻遠，財力雕耗，雖勝兵十萬，而地不過千里，無險固自守。又濱接戎狄，戎狄，豺狼也，非我族類。今唐家據京師，略定中原，攻必下，戰必勝，蓋天啟也。若舉河西地奉圖東歸，雖漢竇融未足吾比。」軌默不答，久之，曰：「昔吳王濞以江左兵猶稱己為東帝，我今舉河右，不得為西帝乎？雖唐強大，如我何？君無為唐誘致我。」興貴懼，謝曰：「竊聞富貴不居故鄉，如衣錦夜行。今合宗蒙任，敢有它誌！」興貴知軌不可以說，乃與脩仁等潛引諸胡兵圍其城，軌以步騎千余出戰。先是，薛舉柱國奚道宜率羌兵奔軌，軌許以刺史而不與，道宜怨，故共擊軌。軌敗入城，引兵登陴，須外援。興貴傳言曰：「唐使我來取軌，不從者罪三族。」於是諸城不敢動。軌嘆曰：「人心去矣，天亡我乎？」攜妻子上玉女臺，屬酒為別。脩仁執送之，斬於長安。自起至亡凡三年。詔興貴為右武候大將軍，封涼國公，賜帛萬段；修仁左武候大將軍，申國公，並給田宅，封六百戶。時鄧曉聞軌敗，入賀帝。帝曰：「而委質李軌，以使來，聞其亡，不少戚，乃蹈抃以悅我。不盡心於軌，能竭節於我乎？」遂廢不齒。
穆罕默德

隋大業中，天方有國人曰穆罕默德，生於麥加。初為商賈，性沈靜。年四十，隱居冥想，自言獲天神之啟，乃創回教，勸化部眾。然麥加貴族忌之，遂遭放逐，乃徙麥地那。自是糾合信徒，政教合一，漸自強大，遂一統天方諸部。

穆罕默德既沒，其徒四出征伐。滅波斯，破拂菻，始有粟麥倉庾。南侵婆羅門，併諸國，勝兵至四十萬。康、石皆往臣之。其地廣萬里，東距突騎施，西南屬海，世稱大食。

## 後裔與繼承
穆罕默德無子，唯女法蒂瑪傳世。其後裔散布遐邇，尊號曰「賽義德」。至若帝國之統緒，則由諸將與部眾推舉，稱「哈里發」，歷正統、白衣、黑衣諸朝，雄霸西域數百年。

## 據

分類:阿拉伯帝國本紀
分類:基礎之文
張羣

**張羣**，字**岳軍**，四川華陽縣人。清光緒十五年生。

幼讀保定陸軍軍官學校，年十九，留學東瀛，入振武學堂習軍事。翌年，入日陸軍士官學校，民國四年歸國。

六年，羣隨革命黨首孫文舉事於廣州，旋敗，遂北上京師以交外援。十五年，再敗於直系吳佩孚，羣遁往上海籌組政學系。

十八年，南京國民政府肇建，羣得任上海市長。二十二年，遷湖北省政府主席。二十四年，任外交部長，施行中日敦睦邦交之策。後因時局艱難，經國民黨中政會決議而辭任外長職。

二十七年，任行政院副院長。二十九年，遷四川省政府主席。三十四年，抗戰告終，羣受命讚襄國共議和事宜。三十六年，國府改組，主席蔣中正授羣以行政院長。羣就院長職昭示中外：「追求和平，恢復統一，完成行憲準備，突破經濟難關，改善人民生活，並與各友邦和平相處。」然國共複戰，以至國事糜爛，百業凋敝。翌年五月，羣內閣即告總辭。

三十八年，任西南軍政長官駐重慶。十一月，共軍陷重慶，羣遷成都後再遷昆明。十二月，雲南省政府主席盧漢降共，並擒羣及文武各員。三日後乃釋，羣方得經香港遷台。

三十九年，任總統府秘書長。六十一年，獲一等卿雲勳章。七十九年十二月，羣以疾卒於台北，壽一百一。

分類:中華民國列傳
拉姆

四川阿壩有藏女**拉姆**，嫁為人婦，遭家暴十餘年，不得已離婚，於是採藥為生，性開朗，貌端莊，做直播，擁躉甚眾，賺錢可養兒，二〇二〇年九月。前夫唐路嫉恨，闖直播間縱火，拉姆重傷，未幾離世，年僅三十，網絡大悲憤，請願護婦女，止家暴。二二年七月。唐氏伏誅。
塔吉克蘇維埃社會主義共和國

縮圖
**塔吉克蘇維埃社會主義共和國**，蘇聯加盟共和國也。都杜尚別。

分類:蘇聯加盟國志
拉脫維亞蘇維埃社會主義共和國

**拉脫維亞蘇維埃社會主義共和國**，蘇聯加盟共和國也。都里加。立於一九四〇年。一九九一年獨立，復國號拉脫維亞共和國。
方國珍

**方國珍**，黃岩人。長身黑面，體白如瓠，力逐奔馬。世以販鹽浮海為業。元至正八年，有蔡亂頭者，行剽海上，有司發兵捕之。國珍怨家告其通寇。國珍殺怨家，遂與兄國璋、弟國瑛、國瑉亡入海，聚眾數千人，劫運艘，梗海道。行省參政朵兒只班討之，兵敗，為所執，脅使請於朝，授定海尉。尋叛，寇溫州。元以孛羅帖木兒為行省左丞，督兵往討，復敗，被執。乃遣大司農達識帖睦邇招之降。已而汝、潁兵起，元募舟師守江。國珍疑懼，復叛。誘殺台州路達魯花赤泰不華，亡入海。使人潛至京師，賂諸權貴，仍許降，授徽州路治中。國珍不聽命，陷台州，焚蘇之太倉。元復以海道漕運萬戶招之，乃受官。尋進行省參政，俾以兵攻張士誠。士誠遣將禦之昆山。國珍七戰七捷。會士誠亦降，乃罷兵。

　　先是，天下承平，國珍兄弟始倡亂海上，有司憚於用兵，一意招撫。惟都事劉基以國珍首逆，數降數叛，不可赦。朝議不聽。國珍既授官，據有慶元、溫、台之地，益強不可制。國珍之初作亂也，元出空名宣敕數十道募人擊賊。海濱壯士多應募立功。所司邀重賄，不輒與，有一家數人死事卒不得官者。而國珍之徒，一再招諭，皆至大官。由是民慕為盜，從國珍者益眾。元既失江、淮，資國珍舟以通海運，重以官爵羈縻之，而無以難也。有張子善者，好縱橫術，說國珍以師溯江窺江東，北略青、徐、遼海。國珍曰：「吾始志不及此。」謝之去。

　　太祖已取婺州，使主簿蔡元剛使慶元。國珍謀於其下曰：「江左號令嚴明，恐不能與抗。況為我敵者，西有吳，南有閩。莫若姑示順從，藉為聲援以觀變。」眾以為然。於是遣使奉書進黃金五十斤，白金百斤，文綺百匹。太祖復遣鎮撫孫養浩報之。國珍請以溫、台、慶元三郡獻，且遣次子關為質。太祖卻其質，厚賜而遣之；復使博士夏煜往，拜國珍福建行省平章事，弟國瑛參知政事，國瑉樞密分院僉事。國珍名獻三郡，實陰持兩端。煜既至，乃詐稱疾，自言老不任職，惟受平章印誥而已。太祖察其情，以書諭曰：「吾始以汝豪傑識時務，故命汝專制一方。汝顧中懷叵測，欲覘我虛實則遣侍子，欲卻我官爵則稱老病。夫智者轉敗為功，賢者因禍成福，汝審圖之。」是時國珍歲歲治海舟，為元氵曹張士誠粟十余萬石于京師，元累進國珍官至江浙行省左丞相衢國公，分省慶元。國珍受之如故，特以甘言謝太祖，絕無內附意。及得所諭書，竟不省。太祖復以書諭曰：「福基於至誠，禍生於反覆，隗囂、公孫述故轍可鑒。大軍一出，不可虛辭解也。」國珍詐窮，復陽為惶懼謝罪，以金寶飾鞍馬獻。太祖復卻之。

　　已而苗帥蔣英等叛，殺胡大海，持首奔國珍，國珍不受，自台州奔福建。國璋守台，邀擊之，為所敗，被殺，太祖遣使弔祭。逾年，溫人周宗道以平陽來降。國珍從子明善守溫以兵爭。參軍胡深擊敗之，遂下里安，進兵溫州。國珍恐，請歲輸白金三萬兩給軍，俟杭州下，即納土來歸。太祖詔深班師。

　　吳元年克杭州。國珍據境自如，遣間諜假貢獻名覘勝負，又數通好於擴廓帖木兒及陳友定，圖為掎角。太祖聞之怒，貽書數其十二罪，復責軍糧二十萬石。國珍集眾議，郎中張本仁、左丞劉庸等皆言不可從。有丘楠者，獨爭曰：「彼所言均非公福也。惟智可以決事，惟信可以守國，惟直可以用兵。公經營浙東十餘年矣，遷延猶豫，計不早定，不可謂智。既許之降，抑又倍焉，不可謂信。彼之征師，則有詞矣，我實負彼，不可謂直。幸而扶服請命，庶幾可視錢俶乎？」國珍不聽，惟日夜運珍寶，治舟楫，為航海計。

　　九月，太祖已破平江，命參政硃亮祖攻台州，國瑛迎戰敗走。進克溫州。征南將軍湯和以大軍長驅抵慶元。國珍帥所部遁入海。追敗之盤嶼，其部將相次降。和數令人示以順逆，國珍乃遣子關奉表乞降曰：「臣聞天無所不覆，地無所不載。王者體天法地，於人無所不容。臣荷主上覆載之德舊矣，不敢自絕於天地，故一陳愚衷。臣本庸才，遭時多故，起身海島，非有父兄相藉之力，又非有帝制自為之心。方主上霆擊電掣，至於婺州，臣愚即遣子入侍，固已知主上有今日矣，將以依日月之末光，望雨露之餘潤。而主上推誠布公，俾守鄉郡，如故吳越事。臣遵奉條約，不敢妄生節目。子姓不戒，潛構釁端，猥勞問罪之師，私心戰兢，用是俾守者出迎。然而未免浮海，何也？孝子之於親，小杖則受，大杖則走，臣之情事適與此類。即欲面縛待罪闕廷，復恐嬰斧鉞之誅，使天下後世不知臣得罪之深，將謂主上不能容臣，豈不累天地大德哉。」蓋幕下士詹鼎詞也。

　　太祖覽而憐之，賜書曰：「汝違吾諭，不即斂手歸命，次且海外，負恩實多。今者窮蹙無聊，情詞哀懇，吾當以汝此誠為誠，不以前過為過，汝勿自疑。」遂促國珍入朝，面讓之曰：「若來得毋晚乎！」國珍頓首謝。授廣西行省左丞，食祿不之官。數歲，卒于京師。
橡木

**橡木**在野，其聲簌簌。其木實，其枝繁，其葉華。冬而枯，蛛蛾鴞蝠之所藏；夏而榮，百蟲食之。

有蟲幼者，緣葉而餐，啜汁而飲，謂之尺蠖；葉中有蜂，遺卵於花，謂之癭蜂，以受其卵者，其實為癭。橡之實，栗鼠爭取之，啄木競銜之，備一歲冬。故橡之為木，百物賴矣。
分類:薔薇亞綱
施肇基

**施肇基**，清光緒三年生，字**植之**。江蘇吳江人也。

光緒十四年，入上海聖約翰大學。十九年，赴美任駐華府公使館翻譯。二十三年，任使館隨員，入康奈爾大學習哲學。

三十一年，獲博士銜歸國，入湖廣總督張之洞幕。未幾，隨端方，戴鴻慈等使各國考察憲政事宜。宣統三年，遷駐美及西班牙公使，未赴，翌年清亡。

民國元年，肇基讚成共和，入唐紹儀內閣任交通總長，旋辭。三年，任駐英國公使。八年，受命赴巴黎出席和會，因和會談判甚苛，乃拒簽其約。十年，遷駐美公使，復出席華府之和會。一九二三年，授外交總長職。十八年，回任駐英公使兼駐國聯全權代表。二十年，奉國民政府訓令至日內瓦國聯本部，照會日本入寇滿洲之情勢。翌年，復任駐美公使，二十四年，升格大使銜。

三十年後，歷任駐聯合國代表團高等顧問等職。四十七年，以疾卒於華府，年八十。

分類:中華民國外使列傳
張君勱

**張君勱**，清光緒十三年生，又名**嘉森**，字**君勱**。號**立齋**，別署**世界室主人**，筆名**君房**。江蘇蘇州府嘉定縣人也。

光緒二十五年，入上海江南製造局廣方言館。年十六，中秀才。三十二年，留學東瀛，入早稻田大學政治經濟科。宣統二年，法政科進士及第，授翰林院庶吉士。

民國元年，赴京籌組共和建設討論會。五月，任總統府秘書。翌年三月，復留學泰西，入德國柏林大學，獲政治學博士銜。十二年，任吳淞市政籌備處副主任，創立辦國立自治學院。二十年，赴北平燕京大學執教。十月，建「再生社」於北平。翌年，籌組「中國國家社會黨」，任中央總務委員兼總秘書。二十七年，任國民參政會參政員。三十四年，出席聯合國國際組織會議，任聯合國憲章大會組委員。翌年，署《聯合國憲章》於舊金山。

三十五年八月，創立「中國民主社會黨」。十二月，以民社黨黨魁受命起草《中華民國憲法》。三十七年，獲聘總統府資政，不受。翌年十一月，經澳門赴印度任教。四十年十二月，赴美任教於斯坦福大學。後三年，遍遊列國，宣教孔孟之學，發《為中國文化敬告世界人士宣言》。五十八年二月廿三日，以疾卒於舊金山，壽八十二。

分類:中華民國列傳